hotchpotch/miracl-hf-unified huggingface dataset:
อุลตร้าแมน R/B
อุลตร้าแมน R/B (อุลตร้าแมนรู้บ) () เป็นละครโทรทัศชุดโทคุซัทสึของซีรีส์อุลตร้าแมน ลำดับที่ 32 ผลิตโดยสึบุรายะ โปรดักชั่น ออกอากาศทุกวันเสาร์เวลา 9:00 - 9:30 น. ทางสถานีโทรทัศน์ทีวีโตเกียว ออกอากาศครั้งแรกเมื่อวันที่ 7 กรกฎาคม - 22 ธันวาคม ค.ศ. 2018
อุลตร้าแมนซีรีส์ในลำดับที่ 6 ของยุค "นิวเจเนอเรชั่นฮีโร่" นับตั้งแต่ซีรีส์ อุลตร้าแมนกิงกะ โดยซีรีส์นี้ใช้คอนเซปต์ตัวละครในรูปแบบ "พี่น้อง" เป็นตัวละครเอกของเรื่อง
ร่างแปลงของ มินาโตะ คาสึมิ โดยใช้พลังของไฟ เป็นหลัก ร่างแปลงของ มินาโตะ อิซามิ โดยใช้พลังของนํ้า เป็นหลักอุลตร้าแมนซึ่งเกิดจากการผสานร่างรวมกันของอุลตร้าแมนรอสโซ่และอุลตร้าแมนบลูด้วยรู้บโคริน ซึ่งใช้พลังความสัมพันธ์ที่เหนียวแน่นกว่าเดิม
พชรมนตรา
พชรมนตรา เป็นละครโทรทัศน์แนวลึกลับ บทประพันธ์ของ กันตา / เอื้องอรุณ จากเค้าโครงเรื่อง เพชรตาแมว ของ ประดิษฐ์ กัลย์จาฤก ผลิตโดย กันตนา เขียนบทโทรทัศน์โดย พิง ลำพระเพลิง กำกับการแสดงโดย อนุวัฒน์ ถนอมรอด นำแสดงโดย เมลดา สุศรี, ศุกลวัฒน์ คณารศ , ฮาน่า ลีวิส, รพีภัทร เอกพันธ์กุล, บารมิตา สาครจันทร์, คงกะพัน แสงสุริยะ และนักแสดงมากฝีมืออีกคับคั่ง ออกอากาศทาง ช่อง 7 ทุกวันพุธ พฤหัสบดี เวลา 20.20 น. เริ่มวันพฤหัสบดี 24 มกราคม พ.ศ. 2561 ต่อจากละคร ในคืนหนาว แสงดาวยังอุ่น
แฮร์รี่ พอตเตอร์: ฮอกวอตส์มิสทะรี
แฮร์รี่ พอตเตอร์: ฮอกวอตส์ มิสเตอรี () เป็นวิดิโอเกมในรูปแบบ เกมเล่นตามบทบาท อิงจากนวนิยาย แฮร์รี่ พอตเตอร์ ของ เจ. เค. โรว์ลิง เกมถูกพัฒนาโดย แจม ซิตี้ และวางจำหน่ายโดย พอร์ตคีย์ เกม เมื่อวันที่ 25 เมษายน 2018 โดยมีในระบบ แอนดรอยด์ (ระบบปฏิบัติการ) และ ไอโอเอส ตัวเกมส์อยู่ในฮอกวอตส์ โดยเป็นเนื้อเรื่องก่อนเหตุการณ์ในนวนิยาย รวมไปถึงตัวละครและชุดสามารถปรับแต่งได้
"แฮร์รี่ พอตเตอร์: ฮอกวอตส์ มิสเตอรี" เป็นเกมเล่นตามบทบาทจัดในจักรวาล"แฮร์รี่ พอตเตอร์"ของเจ. เค. โรว์ลิง โดยเกมจะจัดในช่วงวันเกิดของแฮร์รี่ พอตเตอร์และบรรยากาศในฮอกวอตส์ ผู้เล่นสามารถสร้างและปรับแต่งอวตารของตนเองได้ โดยเป็นนักเรีนที่กำลังศึกษาอยู่ในฮอกวอตส์ พวกเขาสามารถเรียนวิชาเวทย์มนตร์, ร่ายคาถา, ต่อสู้กับศัตรู และร่วมภารกิจ ในระหว่างที่เล่นเกมอยู่นั้น ผู้เล่นสามารถกำหนดชะตาของตัวละคร ซึ่งจะมีผลต่อความสัมพันธ์ของตัวละคร (และบางครั้งตัวเลือกอาจจะถูกล็อกเนื่องจากสถิตถผู้เล่นยังมีไม่มากพอ) ผู้เล่นสามารถคุยกับบุคคลสำคัญเช่น อัลบัส ดัมเบิลดอร์, รูเบอัส แฮกริด, เซเวอร์รัส สเนป และมิเนอร์ว่า มักกอนนากัล
ภายในเกมจะมีระบบใช้พลังงานต่อภารกิจ ผู้เล่นแตะบนหน้าจอเพื่อเคลื่อนภาพ และการเลเวลอัพจะทำให้ได้ชุดใหม่ และอื่นๆ ผู้เล่นสามารถสร้างความสัมพันธ์ให้กับตัวละครที่ผู้เล่นไม่ได้ควบคุมได้ โดยการร่วมกันกินที่ห้องโถงยักษ์, ดื่มร่วมกันที่ร้านทรีบรูมสติกผับ และร่วมกันเล่นเกม "ก็อบสโตน"
"แฮร์รี่ พอตเตอร์: ฮอกวอตส์ มิสเตอรี" ได้คำตอบรับอยู่ในระดับ "ไม่ค่อยดี" ในเมทาคริติก
อย่างไรก็ตาม การใช้ "พลังงาน" และระบบเสียเงิน (microtransactions) ถูกวิจารณ์เป็นอย่างมาก ตัวอย่างเช่น ในขณะที่ผู้เล่นกำลังต่อสู้กับปีศาจ พลังงานจึงเริ่มหมดไป ดังนั้น ผู้เล่นจะมีอยู่สองทาง คือ รอให้พลังงานเต็มภายในเวลา 30 นาที หรือจ่ายเงินเพื่อนำพลังงานมาเล่นเกมต่อ ทาง"เกมซีโบ" ได้กล่าวถึงเกมนี้ว่า "ช้า" และ David Jagnaeux บุคลากรจาก "IGN" ของแอฟริกาเรียกเกมนี้ว่า "แย่" แล้วอธิบายถึงระบบเสียเงินว่า "ไม่มีคุณค่า" และตั้งสถานะว่ามัน "หยุดความสนุกในเกมทันที"
เกมนี้ได้รับรางวัลดราก้อนอวาร์ดในปี 2018 สาขานิยายวิทยาศาสตร์
มัตสยะ
มัตสยะ ( "มตฺสฺย" แปลว่า ปลา) คือ ปลาที่เป็นอวตารของพระวิษณุในการอวตารสิบปาง ซึ่งได้รับการพรรณนาว่า เป็นผู้ช่วยเหลือพระมนูและสัตว์โลกจากอุทกภัยใหญ่
เอกสารแรกสุดเกี่ยวกับมัตสยะในฐานะปลาผู้ช่วยเหลือสัตว์โลกนั้นยกให้มัตสยะมีสถานะเท่าเทียมกับพระประชาบดีเทพสมัยพระเวท แต่ในยุคหลังพระเวท เรื่องราวของปลามัตสยะเกลื่อนกลืนไปกับพระพรหม และภายหลังก็กลายเป็นอวตารหนึ่งของพระวิษณุ ตำนานมัตสยะได้รับการขยายความต่อ ๆ มาในเอกสารฮินดู จนปรากฏเป็นเนื้อหาเชิงสัญลักษณ์ที่เล่าขานว่า พระมนูปกป้องปลาเล็กตัวหนึ่งไว้จนเติบใหญ่ไปช่วยกอบกู้โลก
ลักษณะของมัตสยะนั้น บางครั้งปรากฏเป็นปลายักษ์มีนอ บางครั้งแสดงภาพเป็นมนุษย์มีกายท่อนล่างเป็นปลา
"มตฺสฺย" เป็นคำในภาษาสันสกฤต แปลว่า "ปลา" คำนี้ปรากฏในคัมภีร์ "ฤคเวท" ตรงกับคำในภาษาบาลีว่า "มจฺฉ" ที่แปลว่า "ปลา" เช่นกัน
จูดิธ บาร์ซี
จูดิธ อีวา บาร์ซี () (6 มิถุนายน ค.ศ.1978 – 25 กรกฎาคม ค.ศ.1988) เป็นนักแสดงเด็กชาวอเมริกัน เธอเริ่มทำงานในวงการโทรทัศน์, ปรากฏตัวในโฆษณา และรายการโทรทัศน์ หลังจากนั้นเธอจึงเริ่มพากษ์หนัง "", "The Land Before Time", และ "All Dogs Go to Heaven" เธอมีแม่ชื่อมาเรีย และทั้งคู่ถูกฆ่าในเดือนกรกฎาคม ปี1988 โดยการ murder–suicide โดยคนฆ่าคือพ่อของเธอที่ชื่อ József
จังหวัดตีโมกเลเต
จังหวัดตีโมกเลเต (เซบัวโน: Habagatang Leyte, ) เป็นจังหวัดในเขตซีลางังคาบีซายาอัน ประเทศฟิลิปปินส์ เมืองหลักคือมาอาซีน ตีโมกเลเตเคยเป็นส่วนหนึ่งของจังหวัดเลเตก่อนที่จะได้รับการจัดตั้งจังหวัดใหม่ ตีโมกเลเตมีพื้นที่ครอบคลุมถึงเกาะลีมาซาวา สถานที่ซึ่งเชื่อว่ากันว่าเป็นแหล่งกำเนิดโรมันคาทอลิกในฟิลิปปินส์ จังหวัดนี้มีประชากรน้อยเป็นอันดับที่สองของภูมิภาค โดยมีประชากร 421,750 คนในปี ค.ศ. 2015 ลักษณะทางภูมิศาสตร์ของจังหวัดตีโมกเลเตมักจะมีปัญหาอยู่บ่อยครั้ง อาทิ อุทกภัยจากแม่น้ำซูบังดากู และโคลนถล่ม ซึ่งโคลนถล่มครั้งที่ร้ายแรงที่สุดเกิดขึ้นในปี ค.ศ. 2006
จังหวัดตีโมกเลเตมีการขนส่งระหว่างเกาะที่ดี โดยมีเรือข้ามฟากเชื่อมต่อไปยังเมืองลีโลอันและจังหวัดฮีลากังซูรีเกา ซึ่งตั้งอยู่บนเกาะมินดาเนา ตัวจังหวัดยังมีชื่อเสียงในด้านการผลิต เส้นใยอาบาคาอีกด้วย
Little Big Dream ความฝันอันสูงสุด
Little Big Dream ความฝันอันสูงสุด เป็นละครภาพยนตร์สั้นเทิดพระเกียรติพระบาทสมเด็จพระปรมินทรมหาภูมิพลอดุลยเดช ภายหลังการเสด็จสวรรคต เพื่อสานต่อแนวทางและคำสอนของพระองค์ ผลิตโดย จีเอ็มเอ็มทีวี ออกอากาศทางช่องวัน เมื่อวันที่ 5 ธันวาคม พ.ศ. 2559 เวลา 13:00 - 14:25 น. และออกอากาศซ้ำอีกครั้งทางช่องจีเอ็มเอ็ม 25 เมื่อวันที่ 1 ตุลาคม พ.ศ. 2560 เวลา 20:30 - 21:30 น.
Little Big Dream ความฝันอันสูงสุด ละครสั้นแนวชีวิตที่ทำให้คุณประทับใจ โดยนำเสนอผ่านตัวละครวัยรุ่นหลากหลายนิสัย แต่มีความฝันอยากทำอะไรที่ยิ่งใหญ่เหมือนกัน สานต่อแนวทางและคำสอนของในหลวงรัชกาลที่ 9 เปลี่ยนสิ่งเล็ก ๆ ให้กลายเป็นความฝันอันยิ่งใหญ่ พร้อมถ่ายทอดอีกหนึ่งมุมมองของวัยรุ่นที่พูดถึงในหลวงรัชกาลที่ 9 รวมทั้งเรื่องราวสะท้อนชีวิตระหว่างครอบครัวของวัยรุ่นกับผู้ปกครองที่เห็นได้บ่อยในยุคปัจจุบัน และแง่คิดดี ๆ เพื่อเตือนใจว่า เมื่อทำสิ่งใดเพื่อพ่อของแผ่นดินแล้ว ไม่ให้ลืมคนใกล้ตัวของเราด้วย
สปริงแอร์ไลน์
สปริงแอร์ไลน์ () เป็นสายการบินราคาประหยัด มีสำนักงานใหญ่อยู่โรงแรมโหเมอโย (航友宾馆 "Hángyǒu Bīnguǎn") ในเขตฉางหนิง นครเซี่ยงไฮ้ ประเทศจีน บริษัทใช้ชื่อภาษาอังกฤษว่า "Spring Airlines" ส่วนภาษาจีนแปลว่า "Spring Autumn Airlines.
สปริงแอร์ไลน์เป็นสายการบินย่อยของหน่วยบริการท่องเที่ยวระหว่างประเทศเซี่ยงไฮ้สปริง มีการรายงานว่าสายการบินนี้ทำกำไรได้สูงถึง 950 ล้านหยวน (143 ล้านดอลลาร์) ในปี ค.ศ. 2016
"ข้อมูลล่าสุดเมื่อวันที่ 25 เมษายน ค.ศ. 2018:"
วามอีนีสนีโลซ
วามอีนีสนีโลซ () หรือชื่อที่เข้าฉายในต่างประเทศคือ Could One Imagine? และ Love & Lies เป็นภาพยนตร์แนวชีวิตของสหภาพโซเวียตในปี 1981 กำกับโดย Ilya Frez ภาพยนตร์ได้เค้าโครงจากนวนิยายของ Galina Shcherbakova
ฟุตบอลทีมชาติหมู่เกาะแฟโร
ฟุตบอลทีมชาติหมู่เกาะแฟโร (; ) เป็นทีมฟุตบอลตัวแทนของหมู่เกาะแฟโร อยู่ภายใต้การควบคุมของสมาคมฟุตบอลหมู่เกาะแฟโร โดยเข้าร่วมเป็นสมาชิกของฟีฟ่าในปี ค.ศ. 1988 และยูฟ่าในปี ค.ศ. 1990 ซึ่งหมู่เกาะแฟโรเป็นดินแดนที่มีประชากรน้อยเป็นอันดับที่สี่ในยุโรป
หมู่เกาะแฟโรไม่เคยผ่านเข้ารอบสุดท้ายของฟุตบอลโลกหรือฟุตบอลชิงแชมป์แห่งชาติยุโรป แต่เคยเข้าร่วมแข่งขันไอแลนด์เกมส์ในปี ค.ศ. 1989 และ 1991 ซึ่งทีมชาติหมู่เกาะแฟโรคว้าแชมป์ทั้ง 2 สมัย พวกเขาเคยเข้าร่วมการแข่งขันนอร์ดิกฟุตบอลแชมเปียนชิปในปี 2000–01 สำหรับทีมชาติหมู่เกาะแฟโร รู้จักกันในชื่อ "landsliðið" โดยผู้คนบนเกาะ สนามเหย้าของทีมชาติคือทอร์สวอลลูร์ระหว่างปี ค.ศ. 1999-2011 ทีมชาติหมู่เกาะแฟโรใช้สนามเหย้า 2 แห่งสลับกัน ระหว่างทอร์สวอลลูร์และ Svangaskarð โดยการแข่งขันนัดสุดท้ายที่สนาม Svangaskarð คือนัดที่แฟโรเอาชนะเอสโตเนีย 2–0 ในการแข่งขันรอบคัดเลือกของฟุตบอลชิงแชมป์แห่งชาติยุโรป 2012 เมื่อวันที่ 7 มิถุนายน ค.ศ. 2011 ต่อมาแฟโรก็ใช้ทอร์สวอลลูร์เป็นสนามหลัก และได้ปรับปรุงสนามอยู่หลายครั้ง ไม่ว่าจะเป็นการปรับสภาพหญ้า การนำเทคโนโลยีเข้าติดตั้งในสนาม หรือการติดตั้งเก้าอี้และหลังคา
"นับเฉพาะการแข่งขันอย่างเป็นทางการ"
"ข้อมูลล่าสุดเมื่อวันที่ 10 ตุลาคม 2017 หลังจากนัดที่พบกับฮังการี"
"ข้อมูลล่าสุดเมื่อวันที่ 10 ตุลาคม 2017 หลังจากนัดที่พบกับฮังการี"
สโมสรฟุตบอลนอร์แทมป์ตันทาวน์
สโมสรฟุตบอลนอร์แทมป์ตันทาวน์ () เป็นสโมสรฟุตบอลในอังกฤษ ตั้งอยู่ที่เมืองนอร์แทมป์ตันในนอร์แทมป์ตันเชอร์ ปัจจุบันลงเล่นในลีกวัน ซึ่งเป็นลีกระดับที่สามของอังกฤษ
นอร์แทมป์ตันก่อตั้งในปี ค.ศ. 1897 โดยเกิดจากการประชุมกันของครูในโรงเรียนกับทนายความที่ชื่อว่าดาร์เนล สนามเหย้าในปัจจุบันคือซิกส์ฟีลด์สเตเดียม ความจุ 7,798 ที่นั่ง โดยเริ่มใช้งานตั้งแต่ปี ค.ศ. 1994 ส่วนก่อนหน้านี้ก็เคยใช้เคาน์ตีกราวด์ ซึ่งเป็นสนามเหย้าร่วมกับสโมสรคริกเก็ตนอร์แทมป์ตันเชอร์เคาน์ตี คู่ปรับท้องถิ่นที่สำคัญได้แก่ ปีเตอร์โบโรยูไนเต็ด, ออกซฟอร์ดยูไนเต็ด, มิลตันคีนส์ดอนส์, รุชเดนแอนด์ไดมอนด์ และเคมบริดจ์ยูไนเต็ด สีประจำสโมสรคือสีม่วงแดงและขาว ฉายาของสโมสรคือ "ช่างปะรองเท้า" เนื่องจากตัวเมืองเป็นแหล่งอุตสาหกรรมรองเท้าที่สำคัญ
ท่าอากาศยานนานาชาติกุ้ยหยางหลงตงเป่า
ท่าอากาศยานนานาชาติกุ้ยหยางหลงตงเป่า เป็นท่าอากาศยานในเมืองกุ้ยหยาง เมืองศูนย์กลางของมณฑลกุ้ยโจว ทางตะวันตกเฉียงใต้ของประเทศจีน เปิดใช้งานเมื่อวันที่ 28 พฤษภาคม ค.ศ. 1997 และใช้ชื่อปัจจุบันมาตั้งแต่วันที่ 19 มกราคม ค.ศ. 2006 อยู่ห่างจากใจกลางเมืองกุ้ยหยางประมาณ 11 กิโลเมตร สนามบินมีพื้นที่ 4 ตารางกิโลเมตร มีทางวิ่งยาว 3,200 เมตร กว้าง 45 เมตร สามารถรองรับเครื่องบินขนาดกว้างอย่าง Boeing 747 และ Airbus A330 ได้ อาคารผู้โดยสารมีพื้นที่ 34,000 ตารางเมตร รองรับผู้โดยสารได้ 2,000 คนต่อชั่วโมง โดยท่าอากาศยานนานาชาติกุ้ยหยางถือเป็นศูนย์กลางท่าอากาศยานทางภาคใต้ของจีน
ในปี ค.ศ. 2011 กุ้ยหยางหลงตงเป่าเป็นท่าอากาศยานที่มีผู้โดยสารมากเป็นอันดับที่ 25 ของจีน ด้วยจำนวน 7,339,229 คน
ปูเรฟดอร์ยิน เซอร์ดัมบา
ปูเรฟดอร์ยิน เซอร์ดัมบา (Pürevdorjiin Serdamba) นักมวยสากลสมัครเล่นชาวมองโกเลีย เกิดเมื่อ 18 เมษายน พ.ศ. 2528 ที่ อูลานบาตอร์ ประเทศมองโกเลีย เคยได้เหรียญทองมวยสากลสมัครเล่นชิงแชมป์โลกเมื่อ พ.ศ. 2552 ซึ่งนับเป็นนักมวยจากมองโกเลียคนแรกที่ได้เหรียญทองในรายการนี้
เซอร์ดัมบาติดทีมชาติมองโกเลียเข้าแข่งขันกีฬาโอลิมปิก 2 ครั้ง ครั้งแรกเมื่อ พ.ศ. 2551 ที่ปักกิ่ง ประเทศจีน ในรุ่นไลท์ฟลายเวท รอบแรก ชนะ โรนัลด์ เซรูโก จากยูกันดา เมื่อ 13 สิงหาคม รอบสอง ชนะ หลุยส์ ยาเนซ จากสหรัฐ เมื่อ 16 สิงหาคม รอบก่อนรองชนะเลิศ ชนะ อำนาจ รื่นเริง จากไทย เมื่อ 19 สิงหาคม รอบรองชนะเลิศ ชนะ ยัมเปียร์ เฮอร์นานเดซ จากคิวบา เมื่อ 22 สิงหาคม รอบชิงชนะเลิศ แพ้ โจว ซื่อหมิง จากจีน เมื่อ 24 สิงหาคม ได้เหรียญเงิน ครั้งที่ 2 พ.ศ. 2555 ที่ลอนดอน ในรุ่นไลท์ฟลายเวท รอบแรกได้บาย รอบสองแพ้ สิงห์ ไลศราม จากอินเดีย เมื่อ 4 สิงหาคม ตกรอบ
ยัมปิเอร์ เอร์นันเดซ
ยัมปิเอร์ เอร์นันเดซ () เป็นนักมวยสากลสมัครเล่นชาวคิวบา เกิดเมื่อ 30 สิงหาคม พ.ศ. 2527 ที่กรุงฮาวานา ประเทศคิวบา ติดทีมชาติคิวบาเข้าร่วมแข่งขันกีฬาโอลิมปิก พ.ศ. 2551 ที่ปักกิ่ง ประเทศจีน ในรุ่นไลต์ฟลายเวต รอบแรก ชนะเชราลา ดอสเตียฟ จากทาจิกิสถาน เมื่อ 13 สิงหาคม รอบสอง ชนะ เฮโรริอี ไชเฮียฟ จากยูเครน เมื่อ 16 สิงหาคม รอบก่อนรองชนะเลิศ ชนะเปาลู การ์วัลยู จากบราซิล เมื่อ 19 สิงหาคม รอบรองชนะเลิศ แพ้ปูเรฟดอร์ยิน เซอร์ดัมบา จากมองโกเลีย เมื่อ 22 สิงหาคม ได้เหรียญทองแดง
มิสแกรนด์พระนครศรีอยุธยา
มิสแกรนด์พระนครศรีอยุธยา () เป็นการประกวดนางงามของจังหวัดพระนครศรีอยุธยา จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์พระนครศรีอยุธยามีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์พระนครศรีอยุธยาคนปัจจุบัน คือ ชนิกานต์ ลำเจียก ได้รับตำแหน่งเมื่อวันที่ 5 พฤษภาคม พ.ศ. 2561 ณ ศูนย์การค้าอยุธยาซิตีพาร์ค2018: ชุดวีรอิตถีศรีอยุทธา ได้แรงบันดาลใจมาจากสมเด็กจพระศรีสุริโยทัย ชุดนี้แสดงออกถึงความแข็งแกร่งที่ยังคงไว้ซึ่งความงดงามในทุกอริยาบถ อันเป็นเสน่ห์ของสตรีที่ตราตรึง ผสานกับลวดลายแบบไทยอันวิติตรบรรจงเครื่องประดับสีทองอร่ามตระการตา ทรงคุณค่า งดงามตามประวัติศาสตร์ไทยที่ได้จารึกไว้
2017: ชุดมัจฉาชาตินารี พระนครศรีอยุธยา เมืองที่ขึ้นชื่อ "อู่ข้าว อู่น้ำ สยามประเทศ" จึงเลือกใช้ลักษณะทางกายภาพของปลา ความพริ้วไหวและสรีระของหมู่มวลมัจฉาขณะแหวกว่าย คนสมัยก่อนเชื่อว่า ปลาตะเพียนสาน เป็นสัญลักษณ์ที่สื่อถึงความอุดมสมบูรณ์บนผืนแผ่นดินสุวรรณภูมิ สมกับที่เคยเป็นราชธานีไทยในสมัยก่อน
2016: ชุดพลายทรงสุริยะกษัตริย์ แรงบันดาลใจมากจาก ช้างเผือก สัตว์ที่เป็นเครื่องเชิดชูเกียรติ คู่บุญคู่บารมีของพระมหากษัตริย์ในทุกรัชสมัย และช้างก็เป็นพาหนะที่พระมหากษัตริย์ทรงใช้ในการออกศึก มาเป็นแรงบันดาลใจในการรังสรรค์ชุดนี้ ขึ้นมาเพื่อที่จะสื่อให้เห็น ถึงความเข้มแข็ง และความสง่างามอยู่ในคราเดียวกัน
เฮปารินอยด์
เฮปารินอยด์ () เป็นสารกลุ่มไกลโคซามิโนไกลแคน อนุพันธ์ของเฮปาริน มีโอลิโกแซกคาไรด์และพอลิแซกคาไรด์มีซัลเฟตที่มาจากพืช สัตว์หรือสังเคราะห์ขึ้น
เฮปารินอยด์ออกฤทธิ์โดยมีอันตรกิริยากับโปรตีนจับเฮปาริน โดยทั่วไปผ่านอันตรกิริยาไอออนหรือพันธะไฮโดรเจน โปรตีนจับเฮปารินบางตัว เช่น แอนตีทรอมบิน 3 คาดว่าอันตรกิริยาโปตีนกับเฮปารินหลายชนิดไม่ใช่ปฏิกิริยาโดยตรง แต่โปรตีนจับเฮปารินมีอันตรกิริยากับหมู่ข้างไกลโคซามิโนไกลแคนหรือมิวซินจับกับพอลิเมอร์เฮปาริน
กบฏจงโฮย
กบฏจงโฮย () การกบฏที่เกิดขึ้นในเดือนมีนาคม ค.ศ. 264 นำโดย จงโฮย ขุนพลแห่ง วุยก๊ก ต่อผู้สำเร็จราชการแห่งวุยก๊ก สุมาเจียว ซึ่งจงโฮยได้รับการสนับสนุนจาก เกียงอุย ขุนพลของรัฐสิ้นสภาพ จ๊กก๊ก ซึ่งถูกพิชิตโดย วุยก๊ก ที่มีเป้าหมายในการฟื้นฟูจ๊กก๊กขึ้นมาอีกครั้งหนึ่งโดยก่อนที่การกบฏจะเริ่มขึ้นนั้น จงโฮย เป็นหนึ่งในผู้บัญชาการของวุยก๊กในสงคราม การพิชิตจ๊กก๊กของวุยก๊ก และมีความปรารถนาในการจะตั้งอาณาจักรของตนในเขตแดนของจ๊กก๊กเมื่อการกบฏสิ้นสุดลงขุนนางและทหารของวุยก๊กบางส่วนที่ไม่ได้เข้าร่วมกับจงโฮยได้เข้าต่อสู้กับเขาและสังหารเขาพร้อมกับเกียงอุยทำให้ความฝันของเกียงอุยในการฟื้นฟูจ๊กก๊กต้องสิ้นสุดลง
คิม เซ-จ็อง
คิม เซ-จ็อง (เกิด 28 สิงหาคม พ.ศ. 2539) เธอเป็นที่รู้จักกันในนาม เซจ็อง ,เธอเป็นนักแสดงและนักร้องสาวชาวเกาหลีใต้ ภายใต้สังกัดค่าย เจลลี่ฟิช เอนเตอร์เทนเมนต์. เธอเป็นที่รู้จักดีในการแข่งขัน "โปรดิวซ์ 101 "โดยเธอได้อันดับที่ 2 และได้ร่วมเดบิวต์กับวง ไอโอไอ และเป็นสมาชิกของวง คูกูดัน และเธอยังได้รับโอกาสในการแสดงซีรีส์วัยรุ่น เรื่อง School 2017
คิม เซ-จ็อง เกิดที่ กิมเจ,จังหวัดช็อลลาเหนือ, แต่ย้ายมาอยู่ที่ อันยาง,คยองกี ซึ่งเป็นบ้านของป้าเธอ เธออาศัยอยู่กับแม่และพี่ชายของเธอ. พ่อแม่ของเธอแยกทางกันตั้งแต่ยังเด็ก, และเลี้ยงเธอและพี่ชายของเธอคนเดียว เธอไม่ได้ติดต่อพ่อของเธอเลยจนกระทั่งอยู่ในชั้นปีที่ 3 ของโรงเรียนมัธยมต้น. และต่อมาเธอก็เข้าเรียนด้านดนตรีที่ Hanyang Women's University.
ในปี 2555 คิม เซ-จ็อง เข้าร่วมการแข่งขันรายการทีวี "K-pop Star 2" ตอนอายุ 16  เธอไม่ได้ผ่านการคัดเลือกแต่ หยาง ฮยอน-ซอก พาเธอกลับมาเป็นไวล์การ์ดสำหรับการคัดเลือกนักแสดง อย่างไรก็ตามในท้ายที่สุดเธอก็ไม่ผ่านเข้ารอบต่อไป
ในเดือนมกราคม 2559 เธอเป็นตัวแทน เจลลี่ฟิช เอนเตอร์เทนเมนต์ ด้วยกันกับเด็กฝึกอีกสองคนอย่าง คิม นา-ย็อง และคัง มิ-นา ในรายการเอาตัวรอด "โปรดิวซ์ 101" สำหรับโอกาสที่จะเปิดตัวอยู่ใน Mnet เกิร์ลกรุ๊ป ทั้งสามคนได้รับการประเมินให้อยู่ใน"กลุ่ม A" ซึ่งเป็นกรุ๊ปที่ดีที่สุดในตอนแรกที่ออกมาและเธอประสบความสำเร็จมากในหลายๆครั้ง ผู้คนจึงพากันเรียกเธอว่า"ก็อดเซจ็อง". รายการจบลงใน 1 เดือนเมษายน 2559 และการตัดสินครั้งสุดท้ายเพื่อค้นหาเด็กสาวที่จะเดบิวต์ในชื่อ ไอโอไอ ทั้ง 11 คน. คิม เซ-จ็องได้รับอันดับที่ 2 ด้วยผลโหวต 525,352 โหวต และได้เป็นสมาชิกเกิร์ลกรุ๊ป
มีแพลนที่จะให้คิมเซจ็องเข้าร่วมรายการโทรทัศน์ช่อง KBS" ทาเล้นฟอร์เซล" ร่วมกับ คิม จงกุก, ลี ซอ-จิน และ โน ฮง-ชอล ได้ออกแถลงการณ์ในเดือนเมษา 2559  เธอแสดงความหลากหลายของความสามารถในการแสดงและสิทธิที่ชื่อวาไรตี้ ชีท คีย์' และในวันที่ 10 เดือนมิถุนายน 2559,YMC เผยว่าคิมเซจ็องจะหยุดโปรโมทร่วมกับ ไอโอไอ ชั่วคราวแต่จะให้กลับไปอยู่ในค่ายเดิมของเธอ และในวันที่ 28 มิถุนายน 2559 เธอได้ร่วมเดบิวต์กับวง คูกูดัน ในวันที่ 23 พฤศจิกายน 2559 เธอมีส่วนใน เจลลี่ฟิช เอนเตอร์เทนเมนต์ ของเพลงช่อง "เจลลี่ บ็อกซ์" และเปิดตัวผลงานเพลงเดี่ยว "ฟลาวเวอร์ เวย์"() กำกับโดย Zico พร้อมกับมิวสิกวิดีโอ และเพลงนี้ยังติดท็อปชาร์ตอีกด้วย และเธอยังได้รับรางวัลชนะเพลงประจำสัปดาห์กับเพลง "ฟลาวเวอร์ เวย์"ของเธอในเดือนพฤศจิกาตอนที่ 30 ของรายการเพลง โชว์แชมป์เปียน
ในวันที่ 12 มกราคม 2560 เธอได้ปล่อยเพลง "อิฟ ออนลี่" สำหรับประกอบซีรีส์เกาหลีเรื่อง เงือกสาวตัวร้ายกับนายต้มตุ๋น และในเดือนเดียวกันเองเธอกลายเป็นพิธีกรของรายการ OnStyle's "เก็ท อท บิวตี้" ในกรกฎาคม 2560 เธอได้รับในการแสดงบทนำในการเป็น ราอึน-โฮ ในซีรีส์วัยรุ่นของช่อง เคบีเอส ในชื่อเรื่อง "สคูล" 2017" "
ต่อมาในปีนั้นเองเธอยังมีโอกาสได้ร้องเพลง"สตาร์ บลอสซั่ม"ของ เอสเอ็มสเตชัน กับ โด-ย็อง สมาชิกวง เอ็นซีที
สิทธิพื้นฐาน
มีการรับรองในระดับสากลว่าสิทธิบางอย่างเป็นสิทธิพื้นฐาน () และบรรจุอยู่ในปฏิญญาสากลว่าด้วยสิทธิมนุษยชน กติการะหว่างประเทศว่าด้วยสิทธิพลเมืองและสิทธิทางการเมือง หรือกติการะหว่างประเทศว่าด้วยสิทธิทางเศรษฐกิจ สังคม และวัฒนธรรมของสหประชาชาติ ได้แก่สิทธิต่อไปนี้
ยูฟ่าแชมเปียนส์ลีก นัดชิงชนะเลิศ 2005
ยูฟ่าแชมเปียนส์ลีก นัดชิงชนะเลิศ 2005 เป็นการแข่งขันฟุตบอลนัดชิงชนะเลิศของยูฟ่าแชมเปียนส์ลีก ฤดูกาล 2004–05, เป็นการแข่งขันสโมสรฟุตบอลยุโรปหลัก. เหตุการณ์นี้เป็นการพบกันระหว่าง ลิเวอร์พูล ของอังกฤษ และ มิลาน ของอิตาลี ที่ สนามกีฬาอตาเติร์ก ในกรุง อิสตันบูล, ประเทศตุรกี เมื่อวันที่ 25 พฤษภาคม พ.ศ. 2548. ลิเวอร์พูล, ผู้ชนะการแข่งขันสี่สมัย, เป็นการลงสนามนัดชิงชนะเลิศครั้งที่หกของพวกเขา, และเป็นครั้งแรกของพวกเขานับตั้งแต่ ปี ค.ศ. 1985. มิลาน, ผู้ชนะการแข่งขันหกสมัย, เป็นการลงสนามนัดชิงชนะเลิศครั้งที่สองในรอบสามปีและโดยรวมเป็นครั้งที่สิบ.
พฤษภาคม พ.ศ. 2561
พฤษภาคม พ.ศ. 2561 เป็นเดือนที่ 5 ของปี พ.ศ. 2561 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
จีเอ็มเอ็มทีวี
จีเอ็มเอ็มทีวี () หรือชื่อเดิม แกรมมี่ เทเลวิชั่น เป็นบริษัทผลิตรายการโทรทัศน์ ละครซีรีส์ เพลง และมิวสิกวิดีโอ ในเครือของบริษัท จีเอ็มเอ็ม แชนแนล เทรดดิ้ง จำกัด ก่อตั้งขึ้นเมื่อวันที่ 3 สิงหาคม พ.ศ. 2538 ปัจจุบันมี นายสถาพร พานิชรักษาพงศ์ เป็นกรรมการผู้จัดการของบริษัท
จีเอ็มเอ็มทีวี (เดิมชื่อ แกรมมี่ เทเลวิชั่น) จดทะเบียนบริษัทเมื่อวันพฤหัสบดีที่ 3 สิงหาคม พ.ศ. 2538 ด้วยทุนจดทะเบียน 20,000,000 บาท โดยมีวัตถุประสงค์การก่อตั้งบริษัทจากการที่ผู้บริหารของจีเอ็มเอ็ม แกรมมี่ เล็งเห็นศักยภาพที่จะพัฒนาให้ธุรกิจโทรทัศน์เติบโต แข็งแรง มั่นคง จึงได้แยกฝ่ายการตลาดของบริษัทออกมาเป็นบริษัทเพื่อบริหารงานทางด้านธุรกิจโทรทัศน์โดยเฉพาะ และเริ่มผลิตรายการเกมโชว์และรายการเพลงต่าง ๆ ทางสถานีวิทยุโทรทัศน์ไทยทีวีสีช่อง 3, สถานีวิทยุโทรทัศน์กองทัพบกช่อง 5, สถานีโทรทัศน์สีกองทัพบกช่อง 7, โมเดิร์นไนน์ทีวี และสถานีโทรทัศน์ไอทีวี (ปัจจุบันเป็นสถานีโทรทัศน์ไทยพีบีเอส) โดยมี ดวงใจ หล่อเลิศวิทย์ และ สายทิพย์ มนตรีกุล ณ อยุธยา เป็นกรรมการผู้จัดการบริษัทในช่วงเวลานั้นตามลำดับ
โดยในปี พ.ศ. 2550 สายทิพย์ มนตรีกุล ณ อยุธยา ได้ถอนตัวออกจากบริษัท มีผลให้ สถาพร พานิชรักษาพงศ์ ซึ่งเดิมมีตำแหน่งเป็นรองกรรมการผู้จัดการ ได้ขึ้นเป็นกรรมการผู้จัดการแทน พร้อมทั้งเปลี่ยนชื่อของบริษัทใหม่เป็น บริษัท จีเอ็มเอ็มทีวี จำกัด ซึ่งเป็นชื่อที่คนรู้จักกันเรื่อยมาจนปัจจุบัน ต่อมาเมื่อวันที่ 2 กุมภาพันธ์ พ.ศ. 2552 บริษัทก็ได้เริ่มดำเนินกิจการสถานีโทรทัศน์ดาวเทียมและเคเบิลทีวีในชื่อ แบงแชนแนล โดยย้ายรายการบางส่วนที่เคยผลิตสำหรับออกอากาศทางสถานีวิทยุโทรทัศน์กองทัพบกช่อง 5 มาไว้ในช่องของตนเอง และเริ่มผลิตรายการโทรทัศน์ประเภทใหม่ ๆ รวมถึงละครชุดเพิ่มมากขึ้น
อย่างไรก็ตาม เมื่อวันที่ 5 ธันวาคม พ.ศ. 2558 มติที่ประชุมคณะกรรมการของจีเอ็มเอ็มทีวี มีการลงเสียงเด็ดขาดว่า จะให้บริษัทยุติบทบาทในการเป็นผู้บริหารสถานีโทรทัศน์ดาวเทียมและเคเบิลทีวีลง และจะมุ่งเน้นการผลิตรายการสำหรับ ช่องวัน และ จีเอ็มเอ็ม 25 แทน จึงมีผลทำให้ช่องแบงแชนแนลต้องยุติการออกอากาศ ตั้งแต่วันที่ 31 ธันวาคม พ.ศ. 2558 เป็นต้นไป
และเมื่อวันที่ 24 สิงหาคม พ.ศ. 2560 ที่ประชุมคณะกรรมการจีเอ็มเอ็ม แกรมมี่ ได้มีมติให้สละสิทธิ์การถือหุ้นของจีเอ็มเอ็มทีวีจำนวน 100% ให้กับบริษัท จีเอ็มเอ็ม แชนเนล เทรดดิ้ง จำกัด หรือกลุ่มธุรกิจจีเอ็มเอ็ม 25 เป็นคนถือหุ้นดังกล่าวแทน ทำให้ในปัจจุบันบริษัทมีสถานะเป็นบริษัทลูกของจีเอ็มเอ็ม 25 และมีสายทิพย์ มนตรีกุล ณ อยุธยา, ปณต สิริวัฒนภักดี และฐาปน สิริวัฒนภักดี เป็นคณะกรรมการผู้มีอำนาจควบคุมทางอ้อม
ปัจจุบัน จีเอ็มเอ็มทีวี ยังคงเป็นผู้ผลิตรายการบันเทิง ละคร และซีรีส์ ออกอากาศทางสถานีโทรทัศน์ ช่องวัน และ จีเอ็มเอ็ม 25 เป็นหลัก ถึงแม้ว่าบริษัทจะย้ายไปเป็นหน่วยธุรกิจของจีเอ็มเอ็ม 25 ก็ตาม
รับหน้าที่เป็นผู้ดำเนินการผลิต "(ในนามแบงแชนแนล/จีเอ็มเอ็มทีวี เรคคอร์ด)" โดยมีจีเอ็มเอ็ม แกรมมี่ เป็นผู้ควบคุมและอำนวยการผลิต (โดยผู้ขับร้องมีทั้งศิลปินในสังกัดและในสังกัดเครือข่ายของจีเอ็มเอ็ม แกรมมี่)
พ.ศ. 2538 – 2556
พ.ศ. 2557 – ปัจจุบัน
องค์การพัฒนาอุตสาหกรรมแห่งสหประชาชาติ
องค์การพัฒนาอุตสาหกรรมแห่งสหประชาชาติ (; อักษรย่อ: UNIDO) อักษรย่อภาษาฝรั่งเศส/สเปน ONUDI เป็นหน่วยงานพิเศษในระบบสหประชาชาติ ซึ่งมีสำนักงานใหญ่ตั้งอยู่ที่กรุงเวียนนา, ประเทศออสเตรีย วัตถุประสงค์หลักขององค์การพัฒนาอุตสาหกรรมแห่งสหประชาชาติคือการส่งเสริมและเร่งการพัฒนาอุตสาหกรรมในประเทศกำลังพัฒนา และประเทศที่มีเศรษฐกิจในช่วงเปลี่ยนผ่าน และการส่งเสริมความร่วมมือด้านอุตสาหกรรมระหว่างประเทศ นอกจากนี้ยังเป็นสมาชิกของกลุ่มพัฒนาแห่งสหประชาชาติ
คัตบาโลกัน
คัตบาโลกัน เป็นเมืองศูนย์กลางของจังหวัดซามาร์ ประเทศฟิลิปปินส์ มีประชากร 103,879 คนในปี ค.ศ. 2015 คัตบาโลกัน'ถือว่าเป็นศูนย์กลางของจังหวัดทั้งในด้านพาณิชยกรรม การค้า การศึกษา การเงิน และการเมือง เมืองแห่งนี้ยังถือเป็นประตูสู่เกาะซามาร์อีกด้วย
นักบุญองค์อุปถัมภ์ประจำเมือง คือ บารโธโลมิวอัครทูต ซึ่งวันเฉลิมฉลองตรงกับวันที่ 24 สิงหาคม
นาบาล (จังหวัดบีลีรัน)
เทศบาลนาบาล (วาไร: Bungto san Naval; เซบัวโน: Lungsod sa Naval; ) เป็นเทศบาลระดับที่ 2 และเป็นเมืองศูนย์กลางประจำจังหวัดบีลีรัน ประเทศฟิลิปปินส์ มีประชากร 54,692 คนในปี ค.ศ. 2015
การขนส่งทางบก สามารถเดินทางจากนาบาลไปยังตักโลบันและโอร์โมก โดยรถโดยสารและรถตู้ ส่วนการเดินทางไปยังเมืองอื่น ๆ ภายในตัวจังหวัด เดินทางได้โดยรถจี๊ปนีย์ นอกจากนี้ยังมีเรือข้ามฟากหลายบริษัทให้บริการเส้นทางเดินเรือไปยังเกาะเลเต
สตาร์ซิกส์
สตาร์ซิกส์ () เป็นการแข่งขันฟุตบอลในร่ม 6 คน เป็นทัวร์นาเมนต์พิเศษของตำนานแต่ละทีม โดยทีมที่ได้แชมป์ล่าสุดคือ ฟุตบอลทีมชาติฝรั่งเศส โดยเอาชนะฟุตบอลทีมชาติเดนมาร์ก ในนัดชิงชนะเลิศไป 2-1
"Maik Taylor is a reserve goalkeeper for all nations."
"Colin Hendry is a replacement for Scotland."
Group A
Group B
Group C
Knockout stage
รอบก่อนรองชนะเลิศ
รอบรองชนะเลิศ
Third place play-off
รอบชิงชนะเลิศ
กฤติกา กามรา
กฤติกา กามรา () เป็นนักแสดงสาวชาวอินเดีย เธอมีผลงานเด่นและโด่งดังจากการแสดงละครเรื่อง อภินิหารเจ้าหญิงจันตระการตา ในบทบาท เจ้าหญิงจันทริกา/ เจ้าหญิงจันตระการตา
หมู่เกาะฮาวาย
หมู่เกาะฮาวายเป็นกลุ่มเกาะที่ประกอบด้วย 8 เกาะใหญ่, อะทอลล์, เกาะเล็ก ๆ และภูเขาใต้ทะเลในมหาสมุทรแปซิฟิกเหนือ ทอดตัวยาวเป็นระยะทาง 2,400 กิโลเมตรจากเกาะฮาวายทางตอนใต้ไปถึงอะทอลล์เคอร์ทางตอนเหนือ ในอดีตชาวยุโรปและชาวอเมริกันเรียกกลุ่มเกาะนี้ว่า"หมู่เกาะแซนวิช"อันเป็นชื่อที่เจมส์ คุกตั้งให้เพื่อเป็นเกรียติแก่จอห์น มอนทากิว เอิร์ลที่ 4 แห่งแซนด์วิช ปัจจุบันเรียกชื่อว่าหมู่เกาะฮาวายตามชื่อของเกาะที่ใหญ่ที่สุดในกลุ่มเกาะนี้
การปกครองแบบราชาธิปไตยฮาวายถูกล้มล้างใน พ.ศ. 2436 ทำให้เกาะอยู่ภายใต้การปกครองแบบสาธารณรัฐและถูกผนวกเข้าเป็นส่วนหนึ่งของสหรัฐใน พ.ศ. 2441 ปัจจุบันรัฐฮาวายและพื้นที่ของกลุ่มเกาะเกือบทั้งหมดเป็นรัฐของสหรัฐ (รวมถึงหมูเกาะฮาวายตะวันตกเฉียงเหนือซึ่งเป็นเกาะที่ไม่มีคนอยู่อาศัย) ยกเว้นมิดเวย์อะทอลล์ซึ่งเป็นหมู่เกาะและดินแดนห่างไกลที่ไม่มีหน่วยงานปกครองภายในสหรัฐ
หมู่เกาะฮาวายเป็นยอดของเทือกเขาใต้ทะเลที่เรียกว่าเทือกเขาใต้ทะเลฮาวาย–เอมเพอเรอะซึ่งเกิดจากกิจกรรมทางภูเขาไฟและจุดร้อน เกานี้อยู่ห่างจากชายฝั่งทวีปที่ใกล้ที่สุด 3,000 กิโลเมตร
งอฮูหยิน
งอฮูหยิน (? — 245) พระนามเดิม ไม่ทราบ ฐานันดรศักดิ์ จักรพรรดินีมู่ () จักรพรรดินีแห่ง จ๊กก๊ก ระหว่าง ยุคสามก๊ก ของจีนเป็นน้องสาวของ งออี้ ส่วนพระบิดาของพระนางไม่ปรากฏชื่อในประวัติศาสตร์เป็นเพื่อนกับ เล่าเอี๋ยน และติดตามเล่าเอี๋ยนมายัง เอ๊กจิ๋ว เมื่อเล่าเอี๋ยนได้รับแต่งตั้งเป็นเจ้าเมืองและด้วยความเป็นเพื่อนพระบิดาของพระนางและเล่าเอี๋ยนได้จัดให้พระนางแต่งงานกับบุตรชายของเล่าเอี๋ยน เล่ามอ แต่หลังจากเล่ามอเสียชีวิตพระนางก็ไม่ได้แต่งงานอีก
เนินตะกอนรูปพัดก้นสมุทร
เนินตะกอนรูปพัดก้นสมุทร () เป็นโครงสร้างทางธรณีวิทยาที่เกี่ยวข้องกับการทับถมของตะกอนขนาดใหญ่และเกิดขึ้นจากกระแสน้ำขุ่นข้น (Turbidity current) มีลักษณะเหมือนกับตะกอนน้ำพารูปพัดแต่เกิดใต้น้ำ อาจมีขนาดความกว้างต่างกันตั้งแต่หลายกิโลเมตรไปถึงหลายพันกิโลเมตร เนินตะกอนรูปพัดก้นสมุทรที่ใหญ่ที่สุดคือเนินตะกอนรูปพัดก้นสมุทรเบงกอล (Bengal Fan) และเนินตะกอนรูปพัดก้นสมุทรสินธุ (Indus Fan) นอกนี้สามารถพบในบริเวณปากแม่น้ำแอมะซอน คองโก มิสซิสซิปปี
เอ็งลิสเชอร์การ์เทิน
เอ็งลิสเชอร์การ์เทิน () หรือแปลตรงตัวว่า สวนอังกฤษ เป็นสวนสาธารณะขนาดใหญ่ในนครมิวนิก ประเทศเยอรมนี มีพื้นที่กว่า 2,331 ไร่ ภายในสวนมีถนนและทางเดินความยาวรวมกันกว่า 75 กิโลเมตร ถือเป็นหนึ่งในบรรดาสวนสาธารณะกลางเมืองที่ใหญ่ที่สุดในโลก สร้างขึ้นเมื่อปี ค.ศ. 1789 โดยเซอร์ เบนจามิน ทอมป์สัน เพื่อถวายแด่ คาร์ล เธโอดอร์ เจ้าผู้คัดเลือกแห่งบาวาเรีย สาเหตุที่เรียกว่าสวนอังกฤษ เนื่องจากสวนแห่งนี้มีการจัดภูมิทัศน์ธรรมชาติแบบเดียวกับที่กำลังนิยมในประเทศอังกฤษในกลางศตวรรษที่ 18 ถึงต้นศตวรรษที่ 19 สวนแห่งนี้เป็นที่อยู่อาศัยของนก 50 ถึง 60 สายพันธุ์
แถวลำดับซัฟฟิกซ์
ในวิทยาการคอมพิวเตอร์ แถวลำดับซัฟฟิกซ์ () คือการจัดเรียง อาร์เรย์ ของ ข้อความทั้งหมดจากท้ายข้อความ เป็นโครงสร้างข้อมูลที่ใช้ในดัชนีข้อความแบบเต็ม อัลกอริทึมการบีบอัดข้อมูลและภายในเขตข้อมูลของ bibliometrics
แถวลำดับซัฟฟิกซ์ ถูกเป็นแนะนำโดย Manber & Myers (1990) เป็นเรื่องง่ายสำหรับ suffix trees
ให้ formula_1 เป็นข้อความและให้ formula_2 หมายถึงสตริงย่อยของ formula_3 ตั้งแต่ formula_4 ถึง formula_5
formula_6 ของ formula_3 ถูกกำหนดให้เป็นอาร์เรย์ของจำนวนเต็ม ให้ตำแหน่งเริ่มต้นของส่วนต่อท้าย formula_3 ใน lexicographical order ซึ่งหมายความว่า รายการ formula_9 มีตำแหน่งเริ่มต้นของ formula_4-คำต่อท้ายที่เล็กที่สุดใน formula_3 และสำหรับทั้งหมด  {\displaystyle 1:  {\displaystyle S[A[i-1],n]
พิจารณาข้อความ formula_3=codice_1 เพื่อสร้างดัชนี:
ข้อความสิ้นสุดให้ลงท้ายด้วยเครื่องหมายนพิเศษ codice_2 ที่มีลักษณะเฉพาะและมีขนาดเล็กกว่าตัวอักษรอื่น ๆ ข้อความที่มีคำต่อท้ายดังต่อไปนี้:
คำเหล่านี้สามารถจัดเรียงตามลำดับจากน้อยไปมาก:
อาร์เรย์ formula_6 มีตำแหน่งเริ่มต้นของส่วนต่อท้ายที่เรียงลำดับเหล่านี้:
suffix array เขียนไว้ในแนวตั้งเพื่อความชัดเจน:
ตัวอย่างเช่น formula_14 มีค่า 4 ดังนั้นจึงหมายถึงส่วนต่อท้ายที่เริ่มต้นที่ตำแหน่งที่ 4 ภายใน formula_3 ana$
เล่าลี
เล่าลี (; ? — 244) พระนามรอง เฟิ่งเซี่ยว () องค์ชายแห่ง จ๊กก๊ก ใน ยุคสามก๊ก ของจีนพระองค์เป็นพระราชโอรสของ พระเจ้าเล่าปี่ ปฐมจักรพรรดิแห่งจ๊กก๊กและเป็นพระอนุชาต่างพระมารดาของ พระเจ้าเล่าเสี้ยน จักรพรรดิองค์ที่ 2 และองค์สุดท้ายของจ๊กก๊ก
เล่าลีประสูติเมื่อปีใดไม่ทราบพระองค์เป็นบุตรชายของ เล่าปี่ ขุนศึกในช่วงปลาย ราชวงศ์ฮั่นตะวันออก ซึ่งได้เป็นปฐมจักรพรรดิแห่งจ๊กก๊กใน ยุคสามก๊ก ในเวลาต่อมาส่วนพระมารดาของพระองค์เป็นหนึ่งในพระสนมของพระเจ้าเล่าปี่พระองค์เป็นพระอนุชาต่างพระมารดาของ พระเจ้าเล่าเสี้ยน รัชทายาทของพระเจ้าเล่าปี่และจักรพรรดิองค์ที่ 2 ของจ๊กก๊กนอกจากนี้พระองค์ยังมีพระเชษฐาหรือพระอนุชาต่างพระมารดาอีกพระองค์หนึ่ง เล่าเอ๋ง ซึ่งเป็นพระอนุชาต่างพระมารดาของพระเจ้าเล่าเสี้ยนเช่นกัน
ญาติไดโนเสาร์เจ้าเล่ห์ 2
ญาติไดโนเสาร์เจ้าเล่ห์ 2 () เป็นแอนิเมชันหนังแผ่นปี 1994 ของสหรัฐ กำกับโดย Roy Allen Smithในเดือนสิงหาคม ปี 2014 "New York Post" ได้จัดอันดับญาติไดโนเสาร์เจ้าเล่ห์ทั้ง 13 ตอน และได้ตั้งตอนที่ 2 อยู่ที่อันดับ 5 ในปี2011 "Total Film" ได้ให้อันดับ 7 ใน "50 หนังสำหรับเด็กที่แย่ที่สุด"
ไป๋ตี้เฉิง
ไป๋ตี้เฉิง () หรือในสามก๊กเรียก เป๊กเต้เสีย เมืองที่ตั้งอยู่บนเขาริมฝั่ง แม่น้ำแยงซี ราว 8 กิโลเมตรทางตะวันออกของ อำเภอเฟิ่งเจี่ย นครฉงชิ่ง
เมืองแห่งนี้เป็นที่รู้จักเนื่องจาก พระเจ้าเล่าปี่ ปฐมจักรพรรดิแห่ง จ๊กก๊ก ได้เสด็จมาประทับภายหลังจากพ่ายแพ้ใน ยุทธการที่อิเหลง เมื่อ ค.ศ. 222 กระทั่งเสด็จสวรรคตเมื่อวันที่ 10 มิถุนายน ค.ศ. 223 ซึ่งพระราชวังที่พระเจ้าเล่าปี่เสด็จสวรรคตนั้นปัจจุบันตั้งอยู่ในโรงเรียนเล็ก ๆ แห่งหนึ่งในอำเภอเฟิ่งเจี่ยอยู่ไม่ไกลจากที่ตั้งตัวเมืองไป๋ตี้เฉิงในปัจจุบัน
เจซดีมีร์ บอลแดนสกี
เจซดีมีร์ บอลแดนสกี (17 พฤศจิกายน ค.ศ. 1930 - 30 ตุลาคม ค.ศ. 2007) เป็นนักการเมืองชาวมาซิโดเนีย และเป็นผู้เข้าร่วมในสงครามการปลดปล่อยแห่งชาติอีกด้วย
นครประจำจังหวัด (ประเทศเวียดนาม)
นครประจำจังหวัด () เป็นเขตการปกครองระดับสองของประเทศเวียดนาม นครประจำจังหวัดเป็นเมืองหลักของจังหวัดและศูนย์กลางการปกครอง บางเมืองยังได้รับการแต่งตั้งให้เป็นศูนย์กลางทางเศรษฐกิจและวัฒนธรรมของภูมิภาค (ระหว่างจังหวัด) นครประจำจังหวัดจะแบ่งออกเป็นแขวง () และตำบล () นอกจากนี้ยังมีฐานะเทียบเท่ากับเขต () หรือเมืองระดับอำเภอ ()
ในเดือนพฤษภาคม ค.ศ. 2015 มี 5 เมืองที่ไม่มีเขตการปกครองระดับตำบลได้แก่ ห่าลอง ซ้อกจัง ดงห่า เว้ และถูเสิ่วหมต
อัสกอนา
อัสกอนา () เป็นเทศบาลในรัฐตีชีโน ประเทศสวิตเซอร์แลนด์ เมืองแห่งนี้ตั้งอยู่ริมทะเลสาบมัจโจเร บริเวณพรมแดนติดกับประเทศอิตาลี เมืองแห่งนี้มีเทศกาลดนตรีแจ๊สที่มีชื่อเสียง โดยจัดขึ้นราวปลายเดือนมิถุนายนของทุกปี ประชากร 66% นับถือนิกายโรมันคาทอลิก รองลงมา 16.8% นับถือโปรเตสแตนต์
ซวิงเงอร์
ซวิงเงอร์ () เป็นพระราชวังในเมืองเดรสเดิน ประเทศเยอรมนี สร้างขึ้นด้วยสถาปัตยกรรมบารอก พระราชวังแห่งนี้สร้างขึ้นหลังจากที่ พระเจ้าออกัสตัสที่ 2 แห่งโปแลนด์ ซึ่งทรงมีพระยศในเยอรมันเป็นเจ้าผู้คัดเลือกแห่งซัคเซิน ได้เสด็จพระราชดำเนินกลับจากประเทศฝรั่งเศส ซึ่งในช่วงนั้นเป็นช่วงที่พระเจ้าหลุยส์ที่ 14 แห่งฝรั่งเศส ทรงย้ายราชสำนักฝรั่งเศสไปยังพระราชวังแวร์ซาย พระเจ้าออกัสตัสทรงประทับใจในพระราชวังแวร์ซายมาก และทรงนึกปรารถนาจะมีวังที่โอ่อ่าอย่างเดียวกัน พระองค์จึงทรงบัญชาให้สร้างวังแห่งนี้ขึ้นในเดรสเดิน การก่อสร้างเริ่มขึ้นในปี ค.ศ. 1710 และแล้วเสร็จในปี 1728 แต่ก็ยังขาดองค์ประกอบบางอย่างไปอยู่ เช่น ปีกนิทรรศการ ปีกหอสมุด การสวรรคตของพระเจ้าออกัสตัสในปี 1733 ทำให้การก่อสร้างปีกดังกล่าวหยุดลงเนื่องจากขาดแคลนทุนทรัพย์ บางส่วนของพระราชวังเริ่มเปิดเป็นสวนสาธารณะ
เกือบทั้งหมดของพระราชวังนี้ถูกทำลายลงจากการทิ้งระเบิดที่เดรสเดินในสงครามโลกครั้งที่สอง ระหว่าง 13–15 กุมภาพันธ์ ค.ศ. 1945 อย่างไรก็ตาม งานจิตรกรรมและงานเขียนจำนวนมากถูกนำออกไปเก็บรักษาไว้ก่อนแล้ว ภายหลังสงครามโลกครั้งที่สองสิ้นสุด พระราชวังแห่งนี้ก็ถูกบูรณะขึ้นจากการสนับสนุนงบประมาณโดยสหภาพโซเวียต การบูรณะแล้วเสร็จในปี 1963 ซึ่งได้ทำให้ซวิงเงอร์เกือบทั้งหมดกลับมามีสภาพเหมือนดังครั้งก่อนสงคราม
ภูมิแพ้ยา
ภูมิแพ้ยา () เป็นภูมิแพ้ต่อยา จัดเป็นอาการไม่พึงประสงค์จากยาอย่างหนึ่ง ควรพบแพทย์ทันทีหากสงสัยปฏิกิริยาภูมิแพ้
ปฏิกิริยาภูมิแพ้จะไม่เกิดหลังการสัมผัสสารใดสารหนึ่งเป็นครั้งแรก การสัมผัสครั้งแรกจะทำให้ร่างกายสร้างสารภูมิต้านทานและเซลล์ลิมโฟไซต์ความจำ (memory lymphocyte) สำหรับสารก่อภูมิต้านทานนั้น ๆ ทว่า ยามักมีสารหลายอย่างรวมทั้งสี ซึ่งอาจก่อให้เกิดปฏิกิริยาภูมิแพ้ได้ ทำให้บางทีเกิดปฏิกิริยาภูมิแพ้ต่อการได้รับยาชนิดหนึ่งครั้งแรกได้ ตัวอย่างเช่น บุคคลที่มีภูมิแพ้ต่อสีย้อมแดงจะแพ้ต่อยาทุกชนิดที่ประกอบด้วยสีย้อมแดงนั้น
ภูมิแพ้ยาต่างจากการไม่ทนต่อยา (drug intolerance) ซึ่งเป็นปฏฺกิริยาอย่างอ่อนและไม่ได้เกิดจากภูมิคุ้มกัน และไม่ขึ้นอยู่กับการสัมผัสก่อนหน้านี้
การระบุภูมิแพ้ยาบางทีเป็นส่วนที่ยากที่สุด บางทีอาจสับสนระหว่างภูมิแพ้ยากับปฏิกิริยาจากยาที่ไม่เกิดจากภูมิแพ้เพราะมีปฏิกิริยาคล้ายกันได้ อาการแสดงของภูมิแพ้ยา เช่น
ฮั่นจง
ฮั่นจง () หรือในสามก๊กเรียก ฮันต๋ง เทศมณฑลที่ตั้งอยู่ทางตะวันตกเฉียงใต้ของ มณฑลส่านซี ในประเทศจีน
เมืองฮั่นจงหรือฮันต๋งก่อตั้งขึ้นเมื่อ 800 ปีก่อนคริสตกาลและเริ่มมีบทบาทในช่วงปลาย ราชวงศ์ฉิน ราว 206 ปีก่อนคริสตกาลหรือประมาณ พ.ศ. 338 เมื่อ หลิวปัง หรือต่อมาคือ จักรพรรดิฮั่นเกา ปฐมจักรพรรดิแห่ง ราชวงศ์ฮั่นตะวันตก ซึ่งเป็นผู้นำกบฏคนหนึ่งในช่วงเวลานั้นได้สถาปนาตนเองเป็นฮันต๋งอ๋องที่เมืองนี้
อีก 2 ศตวรรษต่อมาใน ยุคสามก๊ก เล่าปี่ ซึ่งสืบสายพระโลหิตจากจักรพรรดิฮั่นเกาทำสงครามใน ยุทธการฮันต๋ง ได้ชัยชนะเมื่อ ค.ศ. 219 ก็ได้สถาปนาตนเองเป็นฮันต๋งอ๋องเช่นกันตามคำแนะนำของ จูกัดเหลียง หรือ ขงเบ้ง ซึ่งเป็นที่ปรึกษาคนสนิท
โบโรงกัน
โบโรงกัน (วาไร: "Siyudad han Borongan"; เซบัวโน: "Dakbayan sa Borongan"; ) เป็นเมืองศูนย์กลางประจำจังหวัดซีลางังซามาร์ ประเทศฟิลิปปินส์ เมืองนี้มีประชากร 69,297 คนในปี ค.ศ. 2015 เมืองแห่งนี้ได้รับสมญาว่า "เมืองแห่งแสงอาทิตย์สีทอง" และ "เมืองแห่งภาคตะวันออก" โบโรงกันได้รับการแต่งตั้งให้เป็นนครในปี ค.ศ. 2007 โดยคำสั่ง Republic Act 9394
คาตาร์มัน (จังหวัดฮีลากังซามาร์)
เทศบาลคาตาร์มัน, (วาไร: Bungto san Catarman; เซบัวโน: Lungsod sa Catarman; ) เป็นเมืองศูนย์กลางประจำจังหวัดฮีลากังซามาร์ ประเทศฟิลิปปินส์ มีประชากร 94,037 คนในปี ค.ศ. 2015 จึงเป็นเมืองที่มีพื้นที่และประชากรมากที่สุดในจังหวัด และเป็นศูนย์กลางของจังหวัดในด้านพาณิชยกรรม การศึกษา การเงิน การเมือง และการปกครอง ตัวเมืองตั้งอยู่ทางภาคเหนือของเกาะซามาร์ โดยติดกับทะเลฟิลิปปินทางทิศเหนือ
โกซเทเลราดิโอฟอนด์
หอจดหมายเหตุรายการวิทยุและโทรทัศน์รัฐ หรือ โกซเทเลราดิโอฟอนด์ () เป็นหนึ่งในหอจดหมายเหตุที่ใหญ่ที่สุดในโลก เป็นสถานที่เก็บรายการวิทยุ, โทรทัศน์ และวัสดุการถ่ายภาพที่บันทึกไว้ก่อน ค.ศ. 1995 โกซเทเลราดิโอฟอนด์อยู่ภายใต้การดูแลโดยบรรษัทกิจการวิทยุโทรทัศน์แห่งสหพันธรัฐรัสเซีย
สิ่งที่เก็บในหอจดหมายเหตุนี้สะท้อนให้เห็นถึงวิวัฒนาการของโทรทัศน์สหภาพโซเวียตในคริสต์ศตวรรษที่ 20 คอลเล็คชั่นของโกซเทเลราดิโอฟอนด์มีประมาณ 1 ล้านชิ้นในแง่ของปริมาณและความหลากหลายของประเภทที่คล้ายคลึงกับหอจดหมายเหตุแห่งนี้ในหอจดหมายเหตุโทรทัศน์และวิทยุของรัสเซีย
ใน ค.ศ. 2017 โกซเทเลราดิโอฟอนด์ได้นำคอลเล็คชั่นรายการวิทยุและโทรทัศน์มาให้ชมในระบบออนไลน์ฟรี
มิสแกรนด์ชุมพร
มิสแกรนด์ชุมพร () เป็นการประกวดนางงามของจังหวัดชุมพร จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์ชุมพรมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ชุมพรคนปัจจุบัน คือ สลิตญา รักรอด ได้รับตำแหน่งเมื่อวันที่ 6 พฤษภาคม พ.ศ. 2561 ณ โรงแรมลอฟท์มาเนียบูติกโฮเทล ชุมพร2018: ชุดวิหกเหิรลม แรงบันดาลใจมาจากนกนางแอ่น ตัวชุดให้ผ้าสีขาวที่มีลักษณะเหมือนขนนก เพื่อสื่อถึงความงามของผู้หญิงที่มีความบริสุทธิ์ในตัวเอง เครื่องประดับเลือกใช้ลายไทยสีทองอร่ามตา เปรียบดั่งความเจริญรุ่งเรื่องของธรรมชาติและเศรษฐกิจจากนกนางแอ่น
2017: ชุดวีรนารี แรงบันดาลใจจากเหตุการณ์ยุวชนทหาร ที่ ตำบลท่ายาง ในรูปแบบของชุดไทยนางรำ ที่ตัดเย็บด้วยผ้าลายพรางทหาร แสดงถึงความอ่อนช้อยสวยงามของสตรีไทย ที่แฝงไปด้วยความรักชาติด้วยความเข้มแข็ง เพื่อระลึกเชิดชูเกียรติภูมิในความกล้าหาญของเหล่ายุวชนทหาร ร่วมต่อสู้ฝ่ายข้าศึกญี่ปุ่น จนได้รับชัยชนะ และถูกจารึกเล่าขานเป็นประวัติศาสตร์ชาติไทย
ฐานันดรศักดิ์จีน
ชนชั้นฐานันดรจีน ประกอบด้วย กษัตริย์และขุนนางของจักรวรรดิจีน ซึ่งเป็นส่วนสำคัญขององค์การทางการเมืองและสังคมตามประเพณีจีน
แม้ว่าแนวคิดเรื่องฐานันดรศักดิ์แบบสืบตระกูลจะปรากฏมาแต่ยุคก่อนประวัติศาสตร์เป็นอย่างน้อย แต่ระบบฐานันดรศักดิ์ที่แน่นอนนั้นมีขึ้นครั้งแรกในช่วงราชวงศ์โจว หลายพันปีให้หลัง ระบบดังกล่าวเปลี่ยนแปลงรูปแบบค่อนข้างน้อย แต่เนื้อหาสาระมีพัฒนาการอย่างต่อเนื่อง รูปแบบฐานันดรศักดิ์ชุดท้ายสุดมีอยู่ในสมัยราชวงศ์ชิง จนถูกล้มเลิกไปเมื่อเกิดการปฏิวัติซินไฮ่ของกลุ่มนิยมสาธารณรัฐเมื่อ ค.ศ. 1911 แต่รัฐบาลสาธารณรัฐจีนที่ก่อตั้งขึ้นใหม่ยังให้ฐานันดรศักดิ์บางอย่างคงอยู่ต่อไป ภายหลัง พฤติการณ์ทางเศรษฐกิจและการเมืองแบบใหม่ทำให้ชนชั้นฐานันดรเสื่อมถอยลง ปัจจุบัน ฐานันดรศักดิ์หมดบทบาทลงแทบสิ้นเชิง แต่บุคคลบางกลุ่มยังคงถือหรืออ้างสิทธิในฐานันดรศักดิ์อยู่ แม้ไม่เป็นที่ยอมรับโดยทั่วกันก็ตาม
ในระบบฐานันดรศักดิ์จีน การมอบ เลื่อน หรือถอดฐานันดรศักดิ์เกิดขึ้นได้ทั้งในเวลาที่มีชีวิตอยู่และหลังเสียชีวิตแล้ว เช่น กวาน อฺวี่ (關羽) เมื่อมีชีวิตอยู่ มีศักดิ์ว่า "ฮั่นโช่วถิงโหว" (漢壽亭侯) เมื่อสิ้นชีพแล้ว ได้เป็น "จงฮุ่ยกง" (忠惠公) ในราชวงศ์ซ่ง ต่อมาได้เลื่อนขึ้นเป็นเจ้ามีศักดิ์ว่า "เสี่ยนหลิงอี้หย่งอู่อันอิงจี้หวัง" (顯靈義勇武安英濟王) ในราชวงศ์ยฺเหวียน และได้เป็นเจ้ามีศักดิ์ว่า "ซานเจี่ยฝูหมัวต้าเฉินเวย์-ยฺเหวี่ยนเจิ้นเทียนจุน-กวานเชิ่งตี้-จฺวิน" (三界伏魔大神威遠震天尊關聖帝君) ในราชวงศ์หมิง
กษัตริย์อยู่ ณ จุดสูงสุดของชนชั้นฐานันดร ฐานันดรศักดิ์ของกษัตริย์นั้นเปลี่ยนแปลงเรื่อยมา ดังนี้
ยุคแรกสุด อันเป็นช่วงที่ประวัติศาสตร์เจือปนไปด้วยตำนาน กษัตริย์จีนเรียกว่า "หฺวัง" (皇) หรือ "ตี้" (帝) กษัตริย์ที่เรียกขานด้วยคำดังกล่าวเป็นที่รู้จักกันในนาม "สามราชาห้าจักรพรรดิ" (三皇五帝)
กษัตริย์ในสมัยต่อมา คือ ราชวงศ์เซี่ยและราชวงศ์ชาง เรียกตนเองว่า "ตี้"
กษัตริย์ช่วงราชวงศ์โจวเรียกตนว่า "หวัง" (王) หรือ "กั๋วหวัง" (國王)
จนกระทั่งฉินฉื่อหฺวังตี้ (秦始皇帝) แห่งราชวงศ์ฉิน คิดค้นคำว่า "หฺวังตี้" (皇帝) ขึ้นใช้เรียกตนเองเมื่อ 221 ปีก่อนคริสตกาล โดยนำตำแหน่งเดิม คือ "หฺวัง" ที่แปลว่า มิ่งมงคล กับ "ตี้" ที่แปลว่า เจ้า หรือเทพเจ้า มารวมกัน คำนี้มักแปลกันว่า "จักรพรรดิ" (emperor) และนับแต่นั้น กษัตริย์จีนก็เรียกว่า "หฺวังตี้" มาจนราชวงศ์สุดท้าย คือ ราชวงศ์ชิง ล่มสลายลงใน ค.ศ. 1911
ฐานันดรศักดิ์ของกษัตริย์มักส่งผ่านจากบิดาสู่บุตร ซึ่งมักเป็นบุตรคนหัวปีที่เกิดจากภรรยาหลวง หรือมิฉะนั้น ก็เป็นบุตรคนหัวปีของภรรยาที่มีศักดิ์รองลงมา แต่กฎดังกล่าวไม่ตายตัว โดยเฉพาะเมื่อเกิดปัญหาการสืบราชบัลลังก์ซึ่งนำไปสู่สงครามกลางเมือง
หนังสือ "โจวหลี่" (周禮) ซึ่งเขียนขึ้นอย่างสองร้อยปีก่อนคริสตกาล ระบุว่า คู่ครองของกษัตริย์มีฐานันดรศักดิ์จากสูงไปต่ำดังนี้
การขนส่งนครนิวยอร์ก
องค์การขนส่งนครนิวยอร์ก (; ตัวย่อ: NYCTA, The TA หรือ แทรนสิต, หรือ MTA New York City Transit) เป็นหน่วยงานของรัฐในรัฐนิวยอร์ก สหรัฐ ซึ่งให้บริการระบบขนส่งสาธารณะในนครนิวยอร์ก โดยเป็นส่วนหนึ่งขององค์การขนส่งมหานคร ระบบขนส่งที่ใหญ่ที่สุดในทวีปอเมริกาเหนือ มีผู้โดยสารใช้บริการ 8 ล้านเที่ยวต่อวัน (2.5 พันล้านเที่ยวต่อปี)
NYCTA ให้บริการระบบขนส่งดังต่อไปนี้:
ซูเปอร์ไนน์ อัจฉริยะพลิกโลก
ซูเปอร์ไนน์ อัจฉริยะพลิกโลก () เป็นภาพยนตร์คอมพิวเตอร์แอนิเมชันแนววิทยาศาสตร์หลังพยากรณ์ในปี 2009 กำกับโดย Shane Acker เขียนบทโดย Pamela Pettler และอำนวยการสร้างโดย Jim Lemley, Dana Ginsburg, Tim Burton, และ Timur Bekmambetov ภาพยนตร์ให้เสียงพากย์โดย เอไลจาห์ วูด, จอห์น ซี. ไรลีย์, เจนนิเฟอร์ คอนเนลลี, คริสโตเฟอร์ พลัมเมอร์, คริสพิน โกลเวอร์, มาร์ติน แลนเดา และ เฟรด ทาทาสคอร์
ภาพยนตร์สร้างจากภาพยนตร์สั้นเรื่องเดียวกันของ Acker ที่สร้างขึ้นในโครงการ UCLA Animation Workshop และเคยได้รับการเสนอชื่อชิงรางวัลออสการ์ประจำปี 2005 Focus Features นำภาพยนตร์นี้เข้าฉายเป็นทางการในวันที่ 9 กันยายน 2009 ภาพยนตร์ได้รับการวิจารณ์โดยทั่วไปจากนักวิจารณ์และได้รายได้ 48.4 ล้านดอลลาร์สหรัฐจากทุนสร้าง 30 ล้านดอลลาร์สหรัฐ นอกจากนี้ยังได้รับการเสนอชื่อเข้าชิงรางวัล Annie Award สาขาเทคนิคภาพยนตร์แอนิเมชันยอดเยี่ยม ภาพยนตร์เรื่องนี้ได้รับการเผยแพร่ในรูปแบบดีวีดีและบลูเรย์เมื่อวันที่ 29 ธันวาคม ปีเดียวกัน
การแข็งตัวกลายเป็นหิน
การแข็งตัวกลายเป็นหินหรือการกลายเป็นหิน () คือกระบวนการที่ตะกอนอัดแน่นภายใต้ความดัน, การขับของเหลวออกจากหินแล้วค่อย ๆ กลายเป็นหินแข็ง ปกติแล้วการกลายเป็นหินเป็นกระบวนลดความเป็นรูพรุนด้วยการการอัดแน่นและการประสานรวมถึงกระบวนการอื่น ๆ ที่นำตะกอนต่าง ๆ มารวมกันจนกลายเป็นหินตะกอน แม้ว่าคำว่าการกลายเป็นหิน (Petrifaction) ที่ใช้เป็นคำพ้องบ่อยครั้งมักใช้เป็นคำเฉพาะในการอธิบายการเปลี่ยนสารประกอบอินทรีย์โดยซิลิกอนไดออกไซด์ให้เกิดการก่อตัวเป็นซากดึกดำบรรพ์
การกลายเป็นหิน
ในทางธรณีวิทยาการกลายเป็นหิน ()คือกระบวนการที่อินทรียสารกลายเป็นซากดึกดำบรรพ์ผ่านการแทนที่วัสดุเดิมและการเติมช่องว่างของรูพรุนเดิมด้วยแร่ ซากดึกดำบรรพ์ไม้กลายเป็นหินเป็นหนึ่งในตัวอย่างของกระบวนการนี้ แต่สิ่งมีชีวิตทั้งหมดตั้งแต่แบคทีเรียไปจนถึงสัตว์มีกระดูกสันหลังสามารถกลายเป็นหินได้ (แม้ว่ากระดูกและเปลือกจะอยู่ได้นานกว่าผิวหนังและเนื้อเยื้อ) การกลายเป็นกินเกิดขึ้นผ่านการรวมกันของสองกระบวนการที่คล้ายกันคือกระบวนการเกิดแร่ในช่องว่าง (Permineralization) และกระบวนการแทนที่ (replacement) กระบวนการเหล่านี้สร้างตัวอย่างแบบจำลองของต้นฉบับซึ่งมีขนาดลักษณะใกล้เคียงกันในระดับจุลภาค
ชุทซ์โพลีทไซ (นาซีเยอรมนี)
ชุทซ์โพลีทไซเด็สไรเชิส เป็นตำรวจอารักขารัฐ(ไรช์)แห่งนาซีเยอรมนี หน่วยสาขาปลีกย่อยของออร์ดนุงโพลีทไซ(ตำรวจรักษาความสงบ) ชุทซ์โพลีทไซเป็นชื่อภาษาเยอรมันสำหรับกองกำลังตำรวจเครื่องแบบ
ชุทซ์โพลีทไซเด็สไรเชิสเป็นตำรวจเครื่องแบบของเมืองหลายแห่งและเมืองขนาดใหญ่ ทบวงตำรวจรัฐได้มีหน้าที่รับผิดชอบในปกป้องตำรวจ, ทบวงตำรวจสืบสวนอาชญากรรม (ครีโพ, ย่อมาจาก ครีมิไนลโพลีทไซ) และการบริหารของตำรวจ ตำรวจอารักขารัฐจะประกอบไปด้วยกองลาดตระเวน, ตำรวจค่ายทหาร, ตำรวจจราจร, ตำรวจน้ำ, ตำรวจม้า, ตำรวจหน่วยโทรเลข และตำรวจอากาศ เจ้าหน้าที่ตำรวจนั้นต้องเข้ารับราชการทหารมาก่อนหน้านี้ มีสุขภาพร่างกายที่แข็งแรงและจิตใจที่ดี เป็นเชื้อชาติอารยัน และเป็นสมาชิกของพรรคนาซี เจ้าหน้าที่ตำรวจได้มีส่วนนอกเหนือจากการเป็นสมาชิกหน่วยเอ็สเอ็ส เจ้าหน้าที่ตำรวจจะได้รับการเลื่อนตำแหน่งตามระบบอาชีพที่ได้กำหนดเอาไว้ การเลื่อนตำแหน่งสำหรับเจ้าหน้าที่ได้รับตามที่ได้ถูกกำหนดโดยคุณสมบัติและความเป็นอาวุโส ค่าจ้างเงินเดือนสำหรับตำรวจจะเฉลี่ยสูงกว่าคนงานอุตสาหกรรมและเป็นไปในทิศทางเดียวกันกับโดยเฉพาะเฉลี่ยของคนงานที่เป็นผิวขาว
แวร์ว็อล์ฟ (กองบัญชาการแวร์มัคท์)
ฟือเรอร์เฮาพท์ควาร์เทียร์แวร์ว็อล์ฟ (Führerhauptquartier Werwolf) เป็นรหัสนามที่ถูกใช้สำหรับหนึ่งในกองบัญชาการทหารของอดอล์ฟ ฮิตเลอร์ในสงครามโลกครั้งที่สองบนแนวรบด้านตะวันออก ที่ตั้งอยู่ที่ป่าสนประมาณ 12 กม. (7.5 ไมล์) ทางตอนเหนือของ Vinnytsia ในประเทศยูเครน ซึ่งได้ถูกใช้ในช่วงระหว่างปี ค.ศ. 1942 และ 1943 มันเป็นหนึ่งในจำนวนของกองบัญชาการฟือเรอร์ทั่วยุโรปและส่วนใหญ่ของด้านตะวันออกได้เคยถูกใช้โดยฮิตเลอร์ในส่วนบุคคล
มิสแกรนด์สมุทรสงคราม
มิสแกรนด์สมุทรสงคราม () เป็นการประกวดนางงามของจังหวัดสมุทรสงคราม จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์สมุทรสงครามมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์สมุทรสงครามคนปัจจุบัน คือ ณิชกุล เสนาวงษ์ ได้รับตำแหน่งเมื่อวันที่ 6 พฤษภาคม พ.ศ. 2561 ณ ชูชัยบุรี ศรีอัมพวา สมุทรสงคราม2018: ชุด ประมงไทยสานสัมพันธ์ แรงบันดาลใจมาจากลักษณะวิถีชีวิตของชาวประมงของชาวสมุทรสงคราม ให้เล็งเห็นถึงความอุดมสมบูรณ์ของสัตว์น้ำและผสมผสานลวดลายกนกที่เป็นเอกลักษณ์ของไทยที่ทรงคุณค่าและสง่างาม
2017: ชุด เศรษฐมัจฉา (เสด–ถะ–มัด–ฉา) เป็นชุดที่ออกแบบมาเพื่อให้เข้า กับปลา เศรษฐกิจ ของเมืองแม่กลองหรือสมุทรสงคราม ก็คือปลาทู โดยการผสมผสานระหว่างวิถีพื้นบ้านและวัฒนธรรมไทยเข้าด้วยกันอย่างลงตัว
เย่ (เหอเป่ย)
เย่ หรือ เย่เฉิง () หรือในวรรณกรรมเรื่องสามก๊กเรียก เงียบกุ๋น เมืองโบราณของประเทศจีนปัจจุบันคือ อำเภอหลินจาง เทศมณฑลหานตาน มณฑลเหอเป่ย และเมืองใกล้เคียง เทศมณฑลอันหยาง มณฑลเหอหนาน
เมืองเย่ถูกสร้างขึ้นครั้งแรกใน ยุควสันตสารท โดย ฉีหวน เจ้าผู้ครอง รัฐฉี และใน ยุครณรัฐ เมืองเย่ตั้งอยู่ใน รัฐเว่ย์ ซึ่งเมืองเย่เป็นศูนย์กลางทางด้านการเมืองและเศรษฐกิจระหว่าง ยุคสามก๊ก และ ราชวงศ์เหนือ โดยเป็นศูนย์กลางทางทหารของขุนศึก อ้วนเสี้ยว หรือ ยฺเหวียนเซ่า และ โจโฉ หรือ เฉาเชา ช่วงปลายยุค ราชวงศ์ฮั่นตะวันออก
อำเภอน่านพี
อำเภอน่านพี () หรือในวรรณกรรมสามก๊กเรียก เงียบกุ๋น อำเภอใน มณฑลเหอเป่ย์ ภายใต้การปกครองของ เมืองคังโจว ใน ค.ศ. 2004 อำเภอน่านพีมีประชากรทั้งสิ้น 350,000 คนที่อาศัยอยู่ในพื้นที่
อำเภอน่านพีมีความสำคัญทางประวัติศาสตร์เพราะเคยเป็นสมรภูมิรบช่วง ยุคสามก๊ก ในสงครามที่เรียกว่า ยุทธการที่เงียบกุ๋น ระหว่าง โจโฉ และ อ้วนซง บุตรชายคนเล็กของ อ้วนเสี้ยว เมื่อ ค.ศ. 205
พี่ขอเป็นพระเจ้าด้วยคน
พี่ขอเป็นพระเจ้าด้วยคน (อังกฤษ: Evan Almighty) เป็นภาพยนตร์ภัยพิบัติที่สร้างขึ้นเมื่อ ค.ศ. 2007 มีแนวเดียวกันจาก "Bruce Almighty" (2003) กำกับโดย Tom Shadyac เขียนโดย Steve Oedekerk และดารารับเชิญ Steve Carell, Morgan Freeman, Lauren Graham และ John Goodman
หนังได้กำไรจากทั่วโลกน้อยกว่าเงินลงทุน (ทุน $175 ล้าน) และได้รับเสียงวิจารณ์ในแง่ลบ
องค์กร American Humane Association สังเกตว่ามีสัตว์ 177 สปีชีส์ที่ถูกใช้งานในหนัง ในฉากที่รวมทั้งนักล่าและเหยื่ออยู่รวมกัน องค์กร American Humane Association จึงขอให้หนังมีการเขียนที่ฉากจบว่า "ไม่มีสัตว์ตัวใดถูกทำร้ายในระหว่างการถ่ายทำ"
องค์กร PETA ได้อธิบายว่าพวกสัตว์ถูกทารุณกรรมหลายๆ แบบ เช่นลิงชิมแพนซีสองตัวที่ยอมจำนนต่อเจ้าของ
มีการจำหน่ายทาง HD DVD และ DVD เมื่อวันที่ 9 ตุลาคม ค.ศ. 2007 และได้กำไร $6.4 ล้าน ภายในเจ็ดวัน และหกสัปดาห์แรกได้กำไร $27,676,676 ใน DVD เท่านั้น
องค์กร Muslim Consumers Association ของมาเลเซีย (PPIM) ได้แบนหนังนี้เพราะเป็นที่น่ารังเกียจและอธิบายถึงศาสดาอย่างผิดๆ แต่อย่างไรก็ตาม "พี่ขอเป็นพระเจ้าด้วยคน"ก็ถูกฉายในมาเลเซียเมื่อ 23 สิงหาคม ค.ศ. 2007
"พี่ขอเป็นพระเจ้าด้วยคน "ได้คำวิจารณ์ในแง่ลบจากคนดู ในรอตเทนโทเมโทส์ หนังได้เรตแค่ 23% จากรีวิวทั้ง 192 คน  ส่วน เมทาคริติก ให้คะแนนหนังแค่ 37 จาก 100 คะแนน
เด็กป่าเถื่อน
เด็กป่าเถื่อน () คือเด็กมนุษย์ซึ่งไม่ได้อยู่อาศัยกับมนุษย์ตั้งแต่อายุยังน้อยมาก และมักจะไม่มีประสบการณ์เกี่ยวกับพฤติกรรมและภาษามนุษย์ โดยในบางรายเป็นเด็กที่ถูกกักขัง (ส่วนใหญ่โดยผู้ปกครองของเด็ก) และบางรายอาจถูกกระทำทารุณทั้งทางกายและทางจิตใจก่อนที่จะถูกทิ้งหรือหนีไป เรื่องราวเกี่ยวกับเด็กป่าเถื่อนบางคนปรากฏอยู่ในตำนานและนิทานพื้นบ้าน โดยมีเนื้อหาเกี่ยวกับเด็กที่ถูกเลี้ยงดูมาโดยสัตว์ป่า
กีฬายกน้ำหนักในกีฬาแห่งชาติ ครั้งที่ 45
กีฬายกน้ำหนักในกีฬาแห่งชาติ ครั้งที่ 45 จัดแข่งขันที่หอประชุม 1 มหาวิทยาลัยราชภัฏสงขลา จังหวัดสงขลา กำหนดแข่งขันระหว่างวันที่ 21 ถึง 25 มีนาคม พ.ศ. 2560 มีการชิงชัยทั้งหมด 48 เหรียญทอง
ฮอนด้า ซีวิคไทป์อาร์
ฮอนด้า ซีวิค ไทป์ อาร์ () () เป็นรุ่นที่มีประสิทธิภาพสูงที่สุดของฮอนด้า ซีวิค ผลิตโดยบริษัทฮอนด้ามอเตอร์ของญี่ปุ่น มีคุณสมบัติตัวถังที่เบาและแข็งแรงกว่าเดิม ด้านเครื่องยนต์ได้ถูกปรับแต่งและเพิ่มประสิทธิภาพของเบรกให้ดีขึ้น ใช้สีแดงในตราสัญลักษณ์และภายในเพื่อให้ดูมีความสปอร์ตและให้ดูแยกออกมาจากรุ่นฮอนด้าอื่นๆ
สนามกีฬาปีเตอร์ โมกาบา
สนามกีฬาปีเตอร์ โมกาบา เป็นสนามฟุตบอลและรักบีในเมืองโพโลเควน ประเทศแอฟริกาใต้ เคยใช้จัดแข่งขันฟุตบอลโลก 2010 ความจุ 45,500 ที่นั่ง แต่ในฟุตบอลโลกถูกจำกัดเหลือเพียง 41,733 ที่นั่ง สนามตั้งชื่อตามปีเตอร์ โมกาบา อดีตประธานแอฟริกันเนชันนัลคอนเกรสยูธลีก สนามกีฬาตั้งอยู่ห่างจากใจกลางเมือง 3 กิโลเมตร และตั้งอยู่ทางทิศตะวันออกของสนามกีฬาแห่งเก่า
สนามแห่งนี้เป็น 1 ใน 5 สนามที่ถูกสร้างใหม่เพื่อรองรับฟุตบอลโลก 2010 และสร้างเพื่อแทนที่สนามกีฬาปีเตอร์ โมกาบา แห่งเก่า งบประมาณในการก่อสร้างอยู่ที่ 1.245 พันล้านแรนด์ พื้นหญ้าในสนามถูกเสริมด้วยเส้นใยสังเคราะห์และเดสโซกราสมาสเตอร์
การแข่งขันครั้งแรกที่สนามแห่งนี้เป็นการแข่งขันนัดกระชับมิตร "ปีเตอร์ โมกาบา คัพ" ซึ่งจัดขึ้นเมื่อวันที่ 23 มกราคม ค.ศ. 2010 มีทีมเข้าร่วมแข่งขัน 4 ทีม โดยในรอบรองชนะเลิศ นัดแรก ซูเปอร์สปอร์ตยูไนเต็ด สามารถเอาชนะสโมสร Brøndby ไปได้ 2–1 ส่วนอีกคู่ในรอบรองฯ เคเซอร์ชีฟส์ เอาชนะมหาวิทยาลัยวิตส์ ด้วยการยิงลูกโทษ 4–3 หลังจากเสมอกันแบบไม่มีประตู และในนัดชิงชนะเลิศ เคเซอร์ชีฟส์สามารถเอาชนะซูเปอร์สปอร์ตยูไนเต็ดไปได้ 4–2
ส่วนการแข่งขันระดับนานาชาติครั้งแรก เป็นนัดกระชับมิตรระหว่างแอฟริกาใต้ พบกับ กัวเตมาลา เมื่อวันที่ 31 พฤษภาคม ค.ศ. 2010 โดยแอฟริกาใต้เอาชนะไปได้ 5–0
การแข่งขันอย่างเป็นทางการนัดแรกจัดขึ้นเมื่อวันที่ 20 พฤศจิกายน ค.ศ. 2010 ในรายการฟุตบอลเทลคอม รอบรองชนะเลิศ โดยเคเซอร์ชีฟส์ เอาชนะซันโตส ไปได้ 1–0 ที่สนามแห่งนี้
สนามแห่งนี้ใช้จัดแข่งขันรักบี้ยูเนียนเมื่อวันที่ 30 มกราคม ค.ศ. 2010 เป็นการพบกันระหว่าง บูลส์ และ ไลออนส์
ดับเบิลยูดับเบิลยูอี ยูไนเต็ด คิงดอม แชมเปียนชิป ทัวร์นาเมนต์
ยูไนเต็ด คิงดอม แชมเปียนชิป ทัวร์นาเมนต์ () เป็นรายการมวยปล้ำอาชีพที่ออกอากาศทางดับเบิลยูดับเบิลยูอี เน็ตเวิร์ค ผลิตโดย WWE โดยเริ่มจัดครั้งแรกในเดือนมกราคม ค.ศ. 2017 โดยออกอากาศเฉพาะดับเบิลยูดับเบิลยูอี เน็ตเวิร์ค โดยแข่งขันกันในวัน 18 - 19 มิถุนายน ซึ่งภายหลังได้ย้ายไปจัดในช่วงซัมเมอร์
โมฮาเหม็ด ดียาเม
โมฮาเหม็ด ดียาเม (เกิดวันที่ 14 มิถุนายน ค.ศ. 1987) หรือ โมโม ดียาเม เป็นนักฟุตบอลอาชีพที่ลงเล่นตำแหน่งกองกลางให้กับสโมสรฟุตบอลนิวคาสเซิลยูไนเต็ด เขาเกิดที่ประเทศฝรั่งเศส แต่ในนามทีมชาติ เขาเลือกเล่นให้กับทีมชาติเซเนกัล และลงเล่นไป 31 นัด ก่อนที่จะเลิกเล่นทีมชาติในปี ค.ศ. 2017 เขานับถือศาสนาอิสลาม
ดียาเมเกิดที่ Créteil ในย่านชานเมืองของปารีส และเข้าร่วมชุดเยาวชนของสโมสร Clairefontaine ในช่วงปี ค.ศ. 2000-2003. เขาเริ่มเล่นในสโมสรชุดใหญ่ในปี ค.ศ. 2003 กับสโมสร RC Lens แต่ในอีก 4 ปีถัดมาต้องหยุดเล่นชั่วคราวเนื่องจากปัญหาสุขภาพ หลังจากที่หายจากอาการบาดเจ็บ เขาย้ายไปร่วมทีมในลีกรองของสเปนอย่าง CD Linares เมื่อวันที่ 30 กรกฎาคม ค.ศ. 2007 และย้ายไปราโยบาเยกาโนในปีถัดมา เขามีส่วนช่วยให้สโมสรเลื่อนชั้นสุ่ลาลิกาในฤดูกาล 2007–08 ระหว่างที่เขาอยู่กับราโยบาเยกาโน เขาได้รับความสนใจจากสองสโมสรยักษ์ใหญ่แห่งลาลิกาอย่างเรอัลมาดริดและบาร์เซโลนา เช่นเดียวกันกับอาร์เซนอลจากพรีเมียร์ลีก
วันที่ 22 สิงหาคม ค.ศ. 2009 ดียาเมย้ายไปสโมสรฟุตบอลวีแกนแอทเลติก ด้วยสัญญา 3 ปี แต่การซื้อ-ขายก็มีอุปสรรคเล็กน้อยจากปัญหาหัวใจของเขา ดียาเมลงเล่นนัดแรกให้กับสโมสรในนัดที่แพ้แมนเชสเตอร์ยูไนเต็ด 5–0 และทำประตูแรกในนัดที่พบกับซันเดอร์แลนด์เมื่อวันที่ 6 กุมภาพันธ์ ค.ศ. 2010 แต่หลังจบฤดูกาล 2011–12 เขาได้ย้ายออกจากวีแกน
วันที่ 20 มิถุนายน ค.ศ. 2012 ดียาเมย้ายไปร่วมทีมเวสต์แฮมยูไนเต็ดด้วยสัญญา 3 ปี เขาลงเล่นนัดแรกให้กับสโมสรเมื่อวันที่ 18 สิงหาคม ค.ศ. 2012 ในนัดที่ชนะแอสตันวิลลา 1–0 และทำประตูแรกในนัดที่แพ้อาร์เซนอล 3–1 เมื่อวันที่ 6 ตุลาคม ค.ศ. 2012 ต่อมาประตูที่สองของเขาเกิดขึ้นในนัดที่ชนะเชลซี 3–1 เมื่อวันที่ 1 ธันวาคม ค.ศ. 2012 ต่อมาวันที่ 9 ธันวาคม ค.ศ. 2012 ดียาเมได้รับบาดเจ็บในนัดที่พบกับลิเวอร์พูล ทำให้เขาลงเล่นไม่ได้อีก 3 เดือน ต่อมาในเดือนมกราคม ค.ศ. 2013 มีหลายสโมสรที่สนใจในตัวดียาเม แต่เขาเลือกที่จะอยู่กับเวสต์แฮมต่อไป สุดท้ายดียาเมก็ไม่ได้ย้ายออกจากสโมสร และผู้จัดการทีมอย่างแซม อัลลาร์ไดซ์ ก็กล่าวว่ามันเป็นการตัดสินใจที่สำคัญ
วันที่ 1 กันยายน ค.ศ. 2014 ดียาเมย้ายไปฮัลล์ซิตีด้วยสัญญา 3 ปี สองสัปดาห์ถัดมา เขาได้ลงเล่นนัดแรกที่เคซี สเตเดียม และทำประตูได้ในนัดนั้น เป็นนัดที่เสมอ 2–2 กับเวสต์แฮม ซึ่งสโมสรเก่าของเขา
ต่อมาวันที่ 28 พฤษภาคม ค.ศ. 2016 ดียาเมทำประตูชัยในนัดชิงชนะเลิศเพลย์ออฟของฟุตบอลลีกแชมเปียนชิป ช่วยให้ฮัลล์เฉือนชนะเชฟฟีลด์เวนส์เดย์ 1–0 ทำให้ฮัลล์กลับสู่พรีเมียร์ลีกได้ภายในฤดูกาลเดียว
วันที่ 3 สิงหาคม ค.ศ. 2016 ดียาเมย้ายไปนิวคาสเซิลยูไนเต็ดด้วยสัญญา 3 ปี เขาทำประตูแรกและประตูที่สองในนามสโมสรในอีเอฟแอลคัพ นัดที่ชนะเปรสตันนอร์ธเอ็นด์ เมื่อวันที่ 25 ตุลาคม ค.ศ. 2016
วันที่ 22 มีนาคม ค.ศ. 2011 ดียาเมมีชื่อติดทีมชาติเซเนกัลครั้งแรก เนื่องจากเขามีเชื้่อสายเซเนกัลจากบิดา ซึ่งเกิดที่ดาการ์ และได้ลงเล่นทีมชาติครั้งแรกในเดือนนั้นเอง ต่อมาในเดือนกรกฎาคม ค.ศ. 2012 ดียาเมเป็นหนึ่งในสามผู้เล่นที่อายุเกินกำหนดในการแข่งขันโอลิมปิกฤดูร้อน 2012 ประตูแรกของเขาในนามทีมชาติเกิดขึ้นเมื่อวันที่ 26 มีนาคม ค.ศ. 2016 ในนัดที่เซเนกัลเอาชนะไนเจอร์ 2–0 ในรอบคัดเลือกของแอฟริกาคัพออฟเนชันส์ 2017
เขาเลิกเล่นให้กับทีมชาติในเดือนมีนาคม ค.ศ. 2017
ฮัลล์ซิตี
นิวคาสเซิลยูไนเต็ด
ยูไนเต็ดคิงดอมแชมเปียนชิปทัวร์นาเมนต์ (2018)
ยูไนเต็ดคิงดอมแชมเปียนชิปทัวร์นาเมนต์ (2018) (United Kingdom Championship Tournament (2018)) รายการเพย์-เพอร์-วิวมวยปล้ำอาชีพที่ออกอากาศทางดับเบิลยูดับเบิลยูอี เน็ตเวิร์ค ในวันที่ 18-19 มิถุนายน ค.ศ. 2018 ที่ Royal Albert Hall Kensington, London ประเทศอังกฤษ โดยเป็นครั้งที่ 2 ที่จัดทัวร์นาเมนต์ชิงแชมป์ดับเบิลยูดับเบิลยูอี ยูไนเต็ดคิงดอมแชมเปียนชิป และมีนักมวยปล้ำจากค่าย NXT มาร่วมรายการนี้ด้วย
ยุคสิ้นราชวงศ์ฮั่น
สิ้นสุดราชวงศ์ฮั่น () ยุคหนึ่งใน ประวัติศาสตร์จีน ที่ดำเนินไประหว่าง ค.ศ. 189 ถึง 220 ซึ่งต้องพบกับความสับสนวุ่นวายช่วงรัชสมัยของจักรพรรดิองค์สุดท้ายแห่งราชวงศ์ฮั่น จักรพรรดิฮั่นเซี่ยน หรือ พระเจ้าเหี้ยนเต้ ระหว่างยุคนี้อาณาจักรต้องเผชิญกับความวุ่นวายโดย กบฏโพกผ้าเหลือง (184—205) รวมถึงจักรวรรดิถูกทำลายโดยขุนศึก ตงจั่ว หรือ ตั๋งโต๊ะ ระหว่างนั้นเหล่าขุนศึก ชนชั้นสูง และขุนนางท้องถิ่นของราชสำนักได้ตั้งตัวเป็นอิสระซึ่งหนึ่งในนั้นรวมถึง เฉาเชา หรือ โจโฉ ที่มีปณิธานในการรวมแผ่นดินเป็นหนึ่งเดียวภายใต้การปกครองของ พระเจ้าเหี้ยนเต้ แต่อำนาจการปกครองในราชสำนักทั้งหมดกลับอยู่ที่โจโฉเสียเอง
โจโฉเกือบจะรวมแผ่นดินได้ทั้งหมดถ้าไม่เกิดเหตุการณ์ ยุทธการที่ผาแดง เมื่อ ค.ศ. 208 เสียก่อนซึ่งกองทัพโจโฉได้พ่ายแพ้ต่อกองทัพพันธมิตรของ ซุนกวน และ เล่าปี่ แต่ท้ายที่สุดราชวงศ์ฮั่นก็ล่มสลายลงเมื่อ ค.ศ. 220 ภายหลังการอสัญกรรมของโจโฉโดยบุตรชายและผู้สืบทอด โจผี ได้บีบบังคับให้พระเจ้าเหี้ยนเต้สละราชบัลลังก์ให้กับตนโจผีจึงกลายเป็นจักรพรรดิของรัฐใหม่ วุยก๊ก ปีต่อมาเล่าปี่ตอบสนองการล้มล้างราชวงศ์ฮั่นด้วยการสถาปนาตนเองเป็นจักรพรรดิแห่ง จ๊กก๊ก และใน ค.ศ. 229 ซุนกวนได้ตามรอยทั้ง 2 ก๊กโดยการสถาปนาตนเองเป็นจักรพรรดิแห่ง ง่อก๊ก
ซึ่งช่วงเวลาที่พระเจ้าเหี้ยนเต้สละราชบัลลังก์ใน ค.ศ. 220 จนถึงการรวมแผ่นดินจีนอีกครั้งภายใต้ ราชวงศ์จิ้น ใน ค.ศ. 265 เป็นที่รู้จักในชื่อ ยุคสามก๊ก ในประวัติศาสตร์จีน
อาสนวิหารอเล็กซานเดอร์ เนฟสกี (โซเฟีย)
อาสนวิหารนักบุญอเล็กซานเดอร์ เนฟสกี (, Hram-pametnik "Sveti Aleksandar Nevski") เป็นคริสตจักรนิกายออร์โธดอกซ์บัลแกเรียในกรุงโซเฟีย เมืองหลวงของประเทศบัลแกเรีย มีสถาปัตยกรรมแบบนีโอไบเซนไทน์ เป็นอาสนวิหารของอัครบิดรแห่งบัลแกเรียและเป็นอาสนวิหารอีสเทิร์นออร์ทอดอกซ์ใหญ่ที่สุดแห่งหนึ่งในโลก เช่นเดียวกับสัญลักษณ์หนึ่งของกรุงโซเฟีย และสถานที่ท่องเที่ยวหลัก อาสนวิหารอเล็กซานเดอร์ เนฟกสีมีพื้นที่ 3,170 ตารางเมตร และจุคนได้ 10,000 คน เป็นอาสนวิหารใหญ่ที่สุดอันดับที่สองในคาบสมุทรบอลข่าน ถัดจากมหาวิหารเซนต์ซาวาในเบลเกรด